"Strategisena tavoitteenamme on tarjota markkinoiden inspiroivimmat kaupat ja digitaaliset palvelut. Vahvistamme K-ruokakauppojen laatumielikuvaa ja uudistamme kauppakonseptejamme."\nJorma Rauhala, päivittäistavarakaupan toimialajohtaja\nJokainen ihminen on erilainen, ja sen vuoksi myös jokainen K-ruokakauppa on erilainen. K-ruokakauppiaat kuuntelevat asiakkaidensa toiveita ja räätälöivät kauppansa paikallisen asiakaskysynnän mukaisesti. Asiakas ja laatu ovat K-ruokakauppojen kaiken toiminnan keskiössä – tavoitteenamme on tarjota markkinoiden inspiroivimmat ruokakaupat ja niitä tukevat digitaaliset palvelut.\nK-ryhmän ruokakaupoissa käy päivittäin noin 1,2 miljoonaa asiakasta. K-ruokakaupan asiakastyytyväisyydestä vastaavat K-ruokakauppiaat, joiden kanssa Kesko toimii ketjuliiketoimintamallilla. K-ruokakauppojen ketjuja ovat K-Citymarket, K-Supermarket, K-Market ja Neste K. K-ruokakaupat ovat alansa vastuullisimpia maailmassa. Lisäksi vahvuuksia ovat ylivoimaiset tuoreosastot, ammattitaitoinen palvelu, monipuoliset ja laadukkaat valikoimat, suomalaiset tuotteet ja oma tuotemerkki Pirkka.\nK-ryhmä tarjoaa Suomen kattavimman ja palvelevimman lähikauppaverkoston.\nVuoden 2016 huhtikuussa tehdyn Suomen Lähikaupan oston myötä K-ryhmä tarjoaa Suomen kattavimman ja palvelevimman lähikauppaverkoston. Siwat ja Valintatalot muuttuvat K-Marketeiksi kevääseen 2017 mennessä ja siirtyvät K-kauppiaille vaiheittain vuoden 2018 loppuun mennessä.\nMyös K-Supermarket-ketju laajenee. Vuosina 2016 ja 2017 perustamme lähes 30 täysin uutta kauppaa ja toteutamme yli 20 kaupan kokonaisuudistusta.\nUudistamme koko hypermarket-konseptimme ja uudistamme kaikki K-Citymarketit vuoteen 2018 loppuun mennessä. Tavoitteena on luoda 81 erilaista, valikoimaltaan ja palveluiltaan oman asiakaskuntansa näköistä K-Citymarketia. Vuoden 2016 loppuun mennessä uudistus oli toteutettu 23 kaupassa.\nKesko keskittyy strategiansa mukaisesti Suomen päivittäistavarakauppaan. Kesko myi Venäjän päivittäistavarakaupan liiketoiminnot marraskuussa 2016 venäläiselle päivittäistavarakaupan toimijalle Lentalle.\nK-ruokakauppiaiden tehtävänä on räätälöidä kauppansa mahdollisimman hyvin paikalliset asiakastarpeet huomioiviksi.\nKeskon päivittäistavarakaupan henkilöstömäärä oli vuoden 2016 lopussa 10 338. K-ryhmä (Kesko ja K-kauppiaat) on toiseksi suurin toimija Suomen päivittäistavarakaupassa noin 37-38 %:n markkinaosuudella (Keskon oma arvio Suomen Lähikaupan hankinnan myötä).\nKeskon päivittäistavarakaupan ja K-ruokakauppiaiden yhteistyö perustuu ketjutoimintaan, jolla taataan asiakaslähtöisyys, liiketoiminnan tehokkuus ja kilpailuetujen toteutuminen. Keskon keskeisiä tehtäviä ovat tuotteiden keskitetty hankinta, valikoimanhallinta, logistiikka sekä ketjukonseptien ja kauppapaikkaverkoston kehittäminen. Kesko sopii myös pitkäaikaiset yhteistyömallit eri kumppaniyritysten kanssa. Keskitetty toiminta takaa tehokkaan kilpailukyvyn.\nK-ruokakauppiaiden tehtävänä on räätälöidä kauppansa mahdollisimman hyvin paikalliset asiakastarpeet huomioiviksi. K-kauppiaat huolehtivat oman kauppansa valikoimista, asiakkaiden palvelusta, henkilökunnan osaamisesta, tuotteiden laadusta ja liiketoiminnan tuloksellisuudesta. K-kauppiaat rakentavat paikallisten asiakkaidensa tarpeita vastaavan valikoiman sekä palvelut heidän toiveitaan kuunnellen ja Plussa-kanta-asiakasohjelman asiakastietoa hyödyntäen. K-ruokakauppias täydentää ketjunsa yhteistä valikoimaa esimerkiksi paikallisilta tuottajilta saatavilla tuotteilla.\nDigitaalisilla palveluilla asiakas saa K-ruokakaupoilta yhä henkilökohtaisempia etuja ja paikallisia kauppakohtaisia tarjouksia.\nKeskon ja K-ruokakauppiaiden yhdessä kehittämät digitaaliset palvelut tarjoavat asiakkaille ideoita ja inspiraatioita ruoanlaittoon sekä helpompia tapoja ruokaostoksien tekemiseen. Digitaalisilla palveluilla asiakas saa K-ruokakaupoilta yhä henkilökohtaisempia etuja ja paikallisia kauppakohtaisia tarjouksia. K-ruoka-mobiilisovellus tarjoaa älykkään ostoslistan, joka suosittelee asiakkaan usein ostamia tuotteita, sekä tuhansia reseptejä ohjeineen.\nPaikallisesti toimivia ruoan verkkokauppoja sekä Tilaa ja nouda -palveluja tarjoaa jo lähes 100 K-ruokakauppaa ympäri Suomen. Asiakkaan hyödynnettävissä on tutun kaupan laaja valikoima ja edulliset hinnat myös verkossa. Kiireisten asiakkaiden arkea helpottavia itsepalvelukassoja on jo kymmenissä K-ruokakaupoissa ympäri Suomen.\nPainopisteet tuoreudessa, suomalaisuudessa, laajassa valikoimassa ja palvelussa\nJokaisessa K-kaupassa on K-kauppias, joka räätälöi kauppansa paikallisten asiakastarpeiden mukaisesti\nInvestoinnit lähikauppaverkostoon. Suomen Lähikaupan yritysoston myötä kaikki Siwat ja Valintatalot muuttuvat K-Marketeiksi vuoden 2017 kevään aikana ja siirtyvät kauppiaille vaiheittain vuoden 2018 loppuun mennessä\nUudistamme Nesteen ja Keskon lähes 70 yhteistä asemaa Neste K -liikenneasemiksi vuoden 2017 loppuun mennessä, tavoitteena noin 100 Neste K -aseman verkosto\nKaikki K-Citymarket-ketjun kaupat uudistuvat vuoden 2018 loppuun mennessä\nUusia palveluja ja kumppaneita K-ruokakauppojen yhteyteen, kuten Starbucks, Posti, DHL, itsepalvelukassat, ruoan verkkokauppa\nHoukuttelevat ja henkilökohtaiset tarjoukset\nAsiakastiedon entistä tehokkaampi hyödyntäminen\nAsiakkaalle merkitykselliset mobiilipalvelut ja kohdennettu markkinointi\nRuoan verkkokaupan kasvattaminen ja uusien ratkaisujen tuominen asiakkaan ulottuville. Tilaa ja nouda -palvelut laajentuvat edelleen joka puolella Suomea\nUudistunut Plussa-kanta-asiakasjärjestelmä: ostohistoriaan perustuvat henkilökohtaiset tarjoukset\nKauppiaat laadun takeena\nVarmistamme, että kauppiasyrittäjyys on jatkossakin kannattavaa ja kiinnostavaa, mahdollisuus useampaan kauppaan\nJokainen K on erilainen - valikoiman rakentuminen paikallisen asiakaskysynnän mukaisesti\nLähiruoan ja pientuottajien tuotteiden korostuminen valikoimissa\nKespron liiketoiminnan kasvattaminen\nKansainvälisen yhteistyön vahvistaminen ja uudet kumppanuudet\nMarkkina-aseman vahvistaminen edelleen\nTiivis yhteistyö K-ruokakauppojen kanssa\nMarkkinoiden inspiroivimmat kaupat\nK-ruokakauppojen räätälöiminen paikallisen asiakaskysynnän mukaisesti\nSuomen laajin lähikauppapalvelujen verkosto lisäpalveluineen\nParhaimmat tuoreosastot ja laajimmat valikoimat – myös lähiruoassa\nK-kauppiasyrittäjyys takaa laadun ja asiakaslähtöisyyden\nEdulliset ja laadukkaat Pirkka- ja K-Menu-tuotteet\nKotimaisuus ja vastuullisuus – noin 80 % valikoimista suomalaisia tuotteita\nLaaja valikoima asiakkaan arkea helpottavia digitaalisia palveluja sekä kattava ruoan verkkokauppaverkosto\nTehokas asiakasdialogi – jopa miljoona asiakaspalautetta vuodessa\nK-Citymarket on moderni hypermarket, joka tarjoaa asiakkailleen monipuoliset ja laajat valikoimat elintarvikkeita sekä käyttötavaraa. K-Citymarket tunnetaan parhaista tarjouksistaan, laajoista valikoimistaan ja ruokaosaamisestaan.\nUudistuvan K-Supermarketin missiona on inspiroida suomalaisia syömään paremmin - K-Supermarket on ruokaa rakastavan ykkösvalinta. K-Supermarketin vahvuuksia ovat laatu, uusien ruokaideoiden tarjoaminen, laaja ja ajankohtainen valikoima, paikallisuus sekä ylivertainen asiakaspalvelu.\nK-Market on persoonallinen, palveleva, aidosti paikallinen ja lähellä oleva asiakkaan oma lähikauppa, moderni uuden ajan kyläkauppa. K-Market tarjoaa asiakkaille päivittäiseen arkeen liittyvät monipuoliset ruokavalikoimat ja lähipalvelut vaivattomasti.\nNeste K -asemat uudistetaan ruokaisiksi ja viihtyisiksi liikenneasemiksi. Asiakkaille tarjoillaan laadukkaita ja yksilöllisiä liikenneasemapalveluita nopeasti ja vaivattomasti. Tavoitteena on rakentaa sadan uudistuneen Neste K ‑aseman verkosto.\nKespro on Suomen johtava Foodservice-palvelujen tarjoaja (ent. HoReCa) ja tukkukauppa. Kespro toimii sekä asiakasyritystensä että kuntien kumppanina Suomessa ja tarjoaa asiakkailleen monipuoliset hankintaratkaisut sekä toimitus- ja noutopalvelut.\nSuomen päivittäistavarakaupan markkinat olivat vuonna 2016 noin 16,8 miljardia euroa (sis. alv), ja kasvua oli noin 1 % (Keskon oma arvio). Kokonaismarkkina on kääntynyt varovaiseen kasvuun, mihin on vaikuttanut muun muassa ruokakauppojen aukioloaikojen vapauttaminen. Suomen päivittäistavaramarkkinoita on viime vuosina leimannut tiukka hintakilpailu.\nMarkkinaosuus Suomessa noin 37-38 % (Keskon oma arvio)\nKilpailijat: Prisma, S-market ja Alepa/Sale (S-ryhmä), Lidl, Stockmann, Tokmanni sekä M-ketjun myymälät.\nMarkkinaosuutta ei voida luotettavasti laskea\nKilpailijat: tavaratalot, hypermarketit, halpahallit, erikoisliikeketjut ja verkkokaupat.\nMarkkinaosuuden arvioidaan vahvistuneen ja olevan noin 43 % (Keskon oma arvio)\nKilpailijat: Meira Nova, Metro-tukku, Heinon Tukku, Suomen Palvelutukkurit.\nKinkkutemppu hyödynsi paistinrasvat\nKiertotalouden hengessä K-ruokakauppojen asiakkaat pääsivät jouluna lahjoittamaan kinkunpaistosta syntyvän paistinrasvan Kinkkutemppu-kampanjalle.\nOlemme vastuullisuusohjelmassamme sitoutuneet vähentämään ja hyötykäyttämään toiminnastamme syntyvät jätteet. Kierrätyksen tehostamiseen tähtäävillä toimenpiteillä etsimme aktiivisesti uusia keinoja kiertotalouteen siirtymiseen.\nKinkkutemppu-keräykseen tuodusta paistinrasvasta valmistettiin uusiutuvaa dieseliä ja siitä saadut tuotot lahjoitettiin Hope ry:lle ja IceHeartsille. Keräyksen palautuspisteitä oli 18 paikkakunnalla yhteensä 42 ja ne sijaitsivat pääosin K-ruokakauppojen yhteydessä.\nAsiakkaan tuli toimittaa kinkun rasva Kinkkutemppu-keräyspisteeseen. Arviolta 40 000 kotitaloutta osallistui kampanjaan ja paistorasvaa kertyi noin 12 000 kg. Tästä määrästä valmistetulla dieselillä pystytään ajamaan noin 150 000 kilometriä eli neljästi maapallon ympäri.\nK-ryhmän lisäksi Kinkkutempussa mukana olivat Kemianteollisuus, Neste, Lassila & Tikanoja, Suomen Pakkauskierrätys RINKI, Vesilaitosyhdistys, Honkajoki, Maa- ja kotitalousnaiset sekä YTP ry.\nTuottajalle kiitos -toimintamalli jatkuu\nSuomalaisen ruoantuotannon puolesta puhuminen on meille K-ryhmässä ensiarvoisen tärkeää. Vuonna 2015 alkaneen Tuottajalle kiitos -toimintamallin tarkoituksena on nostaa esille suomalaista ruoantuotantoa ja herättää keskustelua suomalaisen maatalouden hyvinvoinnista.\nToimintamallin avulla asiakkailla on mahdollisuus tukea helposti suomalaisia ruoantuottajia. K-ruokakaupoissa on myynnissä 12 Pirkan Tuottajalle kiitos -tuotetta, joista K-ryhmä maksaa lisätuen suoraan tuottajille. Lisätuki on sisällytetty tuotteen hintaan, ja se on tuotteesta riippuen 3–30 senttiä, eli noin 5 prosenttia. Vuonna 2016 tuotesarja laajeni suomalaisten lihatuotteiden lisäksi maitoihin.\n"Vastuullisena toimijana tehtävänämme on huolehtia koko elintarvikeketjun hyvinvoinnista. Suomalaiset haluavat ostaa kotimaista ruokaa. Tuottajalle kiitos -tuotteet on yksi keino varmistaa, että kotimainen tuotanto pysyy elinvoimaisena", toteaa Keskon päivittäistavarakaupan toimialajohtaja Jorma Rauhala.\nPirkka-tuotteiden valintaa tekevä asiantuntijaraati huomioi aina tuotteiden ravitsemukselliset ominaisuudet. Kiinnitämme erityistä huomiota rasvaan, sokeriin ja suolaan, sillä omien merkkien avulla voimme vaikuttaa asiakkaiden terveellisempiin valintoihin. Keväällä 2017 markkinoille tulevista Pirkka Pikkusudet kauraciabattasämpylöistä vähensimme suolaa, sillä emme halunneet tehdä voimakassuolaista tuotetta kohderyhmälle, lapsille ja nuorille.\nKypsänä pakasteena keväällä 2017 markkinoille tulevien Pirkka Pikkusudet kauraciabattasämpylöiden uudet näytteet, joista suolaa on vähennetty alle voimakassuolaisuuden rajan, arvioidaan aistinvaraisesti vielä K-Koekeittiöllä ennen lopullista tuotteen hyväksymistä.\nK-ruokakaupat ottivat käyttöön vegehyllyt\nKasvisruokien myynti on kasvanut voimakkaasti K-ruokakaupoissa viime vuosien aikana. Kysynnän kasvaessa K-ruokakaupat haluavat tuoda kasvisruokatuotteet entistä helpommin ja selkeämmin esille. Kaupoissa on otettu käyttöön vegehyllyjä, johon kootaan kasviproteiinituotteet.\nVuoden 2016 loppuun mennessä vegehyllyt löytyvät jo yli sadasta K-ruokakaupasta ja niiden määrä lisääntyy. Vegehyllyt on otettu erittäin hyvin vastaan myös asiakkaiden keskuudessa.\nUusia vegetuotteita selvitetään ja otetaan aktiivisesti K-ruokakauppojen valikoimiin. Kauppoihin on tullut paljon uusia kasvipohjaisia tuotteita. Vegetuotteiden kysynnässä voimakkaan kysynnän alueita ovat Helsinki, Turku ja Tampere. Myös opiskelukaupungeissa vegetuotteiden kasvu näkyy selvästi.\n"Nyhtökauran nostattama julkisuus on lisännyt myös muiden kasviproteiinituotteiden suosiota. Samaan aikaan käynnissä oleva terveysbuumi on selvästi vaikuttanut tuotteiden kysyntään", toteaa Keskon päivittäistavaratoimialan tavarakaupan johtaja Ari Akseli.\nSiwojen ja Valintatalojen siirryttyä osaksi K-ryhmän ruokakauppoja K-ryhmän lähikauppaverkostosta tulee Suomen kattavin ja palvelevin. Uusien K-Marketien asiakaskäynnit ja myynti ovat kasvaneet merkittävästi. Kauppojen hintataso on laskenut jopa yli 20 %.\nSyyskuussa 2016 juhlittiin 30-vuotiasta Pirkka-tuotesarjaa. K-ruokakauppojen vähittäismyynnistä omien merkkien osuus on viidenneksen. Erityisesti hedelmät ja vihannekset ovat suosittuja Pirkka-tuotteita. Asiakkaat toivovat sarjaan etenkin sellaisia tuotteita, jotka sopivat erilaisiin erityisruokavalioihin.\nVuonna 2016 lanseerattu K-Ruoka Awards palkitsi ensimmäistä kertaa ruokamaailman parhaat uutuudet, kiinnostavimmat ihmiset ja puhuttavimmat ilmiöt.\nKesko ja ruotsalainen ICA aloittivat 2016 kansainvälisen ICA Global Sourcing (IGS) -hankintayhteistyön Keskon käyttötavarakaupassa. K-ruokakauppojen asiakkaille yhteistyö näkyy entistä monipuolisempina käyttötavaran valikoimina, uusina kansainvälisinä merkkituotteina ja edullisempina hintoina.\nOmat merkit vuonna 2016\nPirkka-tuotteita: 2 593 (sisältää Pirkka Parhaat)\nPirkka Parhaat -tuotteita: 203\nUusia Pirkka-tuotteita lanseerattiin: 66\nK-Citymarket, elintarvike 80 81 1 503 1 505\nK-Citymarket, käyttötavara 80 81 575 575\nK-Supermarket 228 219 1 764 1 716\nK-Market** 638 412 1 208 1 071\nValintatalo ja Siwa** 340 - 453 -\nK-ruoka, Venäjä - 9 104 106\nMuut* 92 109 59 122\nPäivittäistavarakauppa, vähittäismyynti 5 777 5 214\nPäivittäistavarakauppa yhteensä 1 448 893 6 566 5 993\n**Suomen Lähikaupan kauppojen lukumäärä oli 563\nPäivittäistavarakaupan avainlukuja 2016 2015\nLiikevaihto Milj. € 5 236 4 673\nLiikevoitto Milj. € 93,0 249,4\nVertailukelpoinen liikevoitto Milj. € 175,9 177,5\nVertailukelpoinen liikevoitto liikevaihdosta % 3,4 3,8\nInvestoinnit Milj. € 238 129\nSidottu pääoma keskimäärin Milj. € 828 871\nVertailukelpoinen sidotun pääoman tuotto % 21,3 20,4\nHenkilökunta keskimäärin 8 200 6 420\nOmistuskohteet, pääomat Milj. € 524 639\nOmistuskohteet, pinta-ala 1 000 m2 377 410\nVuokrakohteet, vuokravastuu Milj. € 2 101 1 906\nVuokrakohteet, pinta-ala 1 000 m2 1 684 1 405\nJatka lukemista: Rakentamisen ja talotekniikan kauppa


Näin Tauno nousi työttömästä 10 miljoonan bisneksen vetäjäksi - Studio55.fi\nNäin Tauno nousi työttömästä 10 miljoonan bisneksen vetäjäksi\nStudio55.fi > Tästä puhutaan Julkaistu 19.09.2011 12:30 (Päivitetty 30.07.2012 07:55)\nYritteliäisyys nosti liikemiehen lamasta.\nTauno Laakso jäi työttömäksi 1990-luvun lamassa. Työttömyysputken sijaan hän perusti oman yrityksen. 15 000 markalla aloittanut firma paisui 10 miljoonan euron liikevaihtojätiksi. Lopulta irtisanottavasta tuli irtisanoja.\nKun Tauno Laakso istutettiin kesällä 1992 kuulemaan irtisanomisestaan, hänellä oli takanaan menestyksekäs ura. Englannissakin 1960-luvulla opiskellut insinööri oli edennyt myynti-insinööristä myynti- ja markkinointijohtajaksi ja tehnyt hommia Tamrockille ja Nokialle Ruotsissa, Sveitsissä ja Saksassa.\nViimeisin työpaikka oli vasta aloitteleva yritys, joka ei pärjännyt lamassa.\n– Tein ympäripyöreitä päiviä ja nostin luottokortin rajaa maksaakseni omat työmatkani, Laakso kertoo.\nKenkää tuli siitä huolimatta.\n– Se oli sen ajan realismia ja ymmärrettävää siinä taloudellisessa tilanteessa. Ainahan voi olla katkera, mutta ei se minua lamaannuttanut, Laakso sanoo.\nVaimo kannusti eläkkeelle\nLaakso ei jäänyt kauaksi aikaa märehtimään kurjuuttaan. Koska insinöörin oli tuohon aikaan turha haaveilla oman alan töistä, hän päätti ottaa riskin ja työllistää itse itsensä.\nVain muutama kuukausi potkujen jälkeen mies sijoitti omaan tietokoneen osia maahantuovaan yritykseen 15 000 markkaa – luvattuaan ensin kotona, ettei polttaisi saavutettuja varoja.\n– Vaimo olisi halunnut minut työttömien eläkeputkeen. Monet tutut turvautuivat siihen, mutta itselleni ajatus oli vieras. En vakavissani edes harkinnut asiaa.\n– Lopulta vaimokin antoi tukensa, mikä on erittäin tärkeää – muutenhan tällaiset yritykset hajottavat perheen.\nLiikevaihto kasvoi miljooniin\nKun yritys aloitteli matkaansa, Laakso nukkui lyhyitä yöunia ja teki töitä lähes ympäri vuorokauden.\n– Varsinaista voittoa alettiin tuottaa vuonna 1995. Onnistuimme löytämään oikeat tuotteet ja asiakkaat. Myös kokemuksistani siitä, kuinka myydä itsensä kansainvälisillä markkinoilla, oli hyötyä, Laakso sanoo.\nYritys alkoi myydä tuotteita teollisuuden lisäksi vähittäismyyntiin. Kun it-kupla puhkesi ja kuluttajaelektroniikan myynti lähti kasvuun 2000-luvun taitteessa, Laakson yritys pääsi mukaan imuun: 15 000 markalla aloittanut pikkufirma kasvatti liikevaihtoaan kymmeneen miljoonaan euroon.\nToimitusjohtajan palkkaaminen vikatikki\nUudet vaikeat ajat alkoivat 2008. Laakso oli muutamaa vuotta aikaisemmin palkannut yhtiölle toimitusjohtajan ja siirtynyt itse hallituksen puheenjohtajaksi, kun kotoa tuli paineita lopettaa työnteko.\n– Opin kantapään kautta, ettei palkkajohtaja istu yritysvetoiseen firmaan. Hallituksen puheenjohtajana ohjasin yritystä kuin peruutuspeilin kautta.\n– Hetki ennen laman syntyä varastossamme oli noin kaksi miljoonaa euroa. Siitä suurin osa mätäni käsiin. Tappiot olivat valtavat ja romahdus lähellä – niitä velkoja kuoletetaan vieläkin.\nLamassa ollaan nyt yksin\nPotkut ei ole helppo asia kummallekaan osapuolelle. Kuvan henkilöt eivät liity juttuun.\nHyvinä aikoina työntekijöitä palkattiin liikaakin. Uuden laman iskiessä heitä piti irtisanoa. Laakso oli samassa tilanteessa kuin vuonna 1992 – tällä kertaa vain irtisanojan puolella.\n– Ne ovat kurjia tilanteita, pahinta, mitä yritystoiminnassa voi kohdata – molemmin puolin. Vaikka kaikki ymmärsivät, että syyt olivat pakottavia, jotkut eivät sulattaneet asiaa. Vastaan taisteltiin ja tuli ikäviä välikohtauksia, Laakso muistelee.\nLaakson mielestä nykyisessä taantumassa ei ole jälkeäkään 1990-luvun laman aikaisesta solidaarisuudesta.\n– Silloin oli talvisodan henkeä, ja kaikki olivat valmiita uhraamaan itseänsä.\n– Kun akateemisten työttömyyskassan avulla käynnistimme tuolloin IDEA-järjestön työttömien avuksi, siihen liittyi vuodessa 2 000 jäsentä. Sadat ihmiset pääsivät yrittämään ulkomailla, ja ydinporukka pitää edelleen yhteyttä keskenään.\n– Samanlaista organisaatiota yritettiin käynnistää 2000-luvulla, mutta ihmisiä ei vain löytynyt. Mieluummin turvaudutaan korvauksiin, Laakso toteaa.\nLaakso tekee töitä eläkkeestä huolimatta, mutta nyt hänellä on enemmän aikaa golfille. Kuvan henkilö ei liity juttuun.\nLaakson oli pakko alkaa nostaa eläkettä pari vuotta sitten, kun hän saavutti eläkeiän ylärajan. Yrittäjä käy kuitenkin edelleen töissä firmassaan, jälleen itse toimitusjohtajan pallilla.\n– Teen töitä viisi, kuusi tuntia päivässä. Pidän myös lomia pitkin vuotta, joten aiempaan verrattuna tämä on osapäiväistä.\nTalouden suunta on tänä vuonna näyttänyt taas oikein hyvältä. Tulevaisuudesta ei silti ikinä tiedä.\n– Se 2000-luvun kukoistus on ollutta ja mennyttä. Tätähän bisnes on: välillä tasaista ja isoa kasvua, sitten taas räjähdys alas.\nYrittäjyyttä suunnittelevia Laakso haluaa kannustaa, mutta toisaalta myös varoittaa.\n– Onnistuessaan se palkitsee, mutta enemmistölle yrittäjyys ei sovi. Vaaditaan kovaa työmotivaatiota, riskinottokykyä ja hyviä hermoja.


Kunnon Kaipuu: syyskuuta 2013\nInboxissa lojuu tällainen sähköposti:\n"Olet ilmoittautunut Tahkotriathlon - kilpailuun"\nNo, niinpä taisi päästä käymään. Alennusmyynnit ovat vaarallisia. HelTrin jäsenet saavat ensi kuun puoliväliin asti 20€ alennusta Tahko triathlonin osallistumismaksusta. Menin sitten palkkapäivän kunniaksi eilen lyömään lukkoon ekan ensi kesän suunnitelman. Loppukesä suunnitellaan sitten tuon ehdoilla.\nParhaillaan suoritan henkistä valmistautumista lauantain revanssiin eli X-Kaatoon. Tänään illalla pitäisi ruuvailla polkimet takaisin pyöriin kiinni ja vaihtaa mun rikkinäinen satula. Vähän valmistautumista häiritsee se, että rusautin eilen huonomman polveni vaihtaessani painoa jalalta toiselle, ja se ei mene nyt ihan suoraksi. Tuntui siltä, että polvi olisi mennyt vähän lukkoon. Oletan, että joku kierukan lirpake meni jotenkin ikävästi vinoon. Saisi naksahtaa takaisin kohdilleen. Koukkuun polvi menee, joten eiköhän juoksu ja polkeminen lauantaina onnistu. Sitten alkaakin ylimenokausi, joten voin potea rauhassa. Sunnuntaina tosin on kauden eka säbäturnaus ja meidän toisella veskalla, pikkumokke M:llä, on nivuset rikki. Eli mun pitää mennä joka tapauksessa vaihtopenkille ja toivoa, että pikkumokke M pysyy mua ehjempänä ja siten maalilla.\nSaisipa kahdesta mäsästä veskasta koottua yhden ehjän! :)\nTunnisteet: sattuu ja tapahtuu, säbä, tapahtumat, triathlon\nParas työmatka ikinä!\nSen lisäksi, että parisuhteessa kilpaillaan ja siten ruoskitaan toista parempiin suorituksiin, pitää toista myös muistaa tukea ja muutenkin osoittaa ihan arjessa, kuinka paljon toisesta tykkää. Hyvä tapa kertoa rakastavansa on esimerkiksi tehdä sille ihkulle tyypille ihan oma suunnistusrata. Tai kaksi: toinen työmatkalle ja toinen kotimatkalle.\nEka rasti. Aika päräyttävä mesta.\nSupersuunnistaja oli superkiltti ja teki mulle syyskuun työmatkaurheiluksi 13 rastin radan. Aamun radalla oli 7 rastia ja matkaa reilu 4 km. Iltapäivän rata oli 6 rastin mittainen ja Garmin mittasi matkaksi viitisen kilsaa. Kun supersuunnistaja hankki käsiinsä karttapohjan ja piirsi reitin, niin minä askartelin rastit.\nSupersuunnistaja vei rastit maanantain aamulenkillään ja minä hain ne sitten pois eilen tiistaina. Kahta aamun rastia en löytänyt, vaikka olin ihan satavarmasti oikeassa polkujen risteyksessä. Ehkä joku paikallinen on siivonnut ne pois. Toivottavasti rastit eivät ainakaan jää roskaamaan luontoa.\nIltapäivän eka rasti oli vähän kärsinyt\nOtin aamulla pienemmän otsalamppuni mukaan, mutta en tarvinnut sitä. Karttaa näki lukea aamuhämärässäkin ihan kivasti. Otsonlahdella en optimoinut reittivalintaani ihan unelmasti ja yhden Otaniemen rastin pummasin, kun pyörin tovin 20m päässä rastilta. Muuten rata oli mukavan helppo aamupuuhastelu. Aikaa meni jotain 42 minuuttia.\nIltapäivän toka oli ehjä ja mestoilla kuten loputkin.\nIltapäivällä ei juoksu oikein kulkenut, ja bonarina heti ekalle rastille tuli mentyä pientä kiertotietä. Eka rasti oli myös vähän riekaleina. Löysin siitä vain osan. Loput rastit olivat kyllä paikallaan, ja ne löytyivätkin vikaa lukuunottamatta tosi minnakauppimaisesti kuin suoraan oppikirjasta. Tokavikalle rastille mennessä alkoi kikatuttaa, kun huomasin sen olevan minun viljelyspalstallani. Supersuunnistaja oli kiltisti aatellut, että voisin kotimatkalla napata kurpitsan mukaan, jos niitä vielä palstalla olisi. No, eipä ollut. Viinisuolaheinää voisi vielä vähän poimia ja sitten palstan voi myllätä ja heitellä sinne kakat kevättä odottelemaan.\nPalstarasti. Pitäisi jaksaa tehdä syystyöt. Koskakohan ehtisi?\nTämä oli ehdottomasti paras työmatkaurheilu tähän mennessä ja ehkä elämäni hauskin työmatkakin. Kiitos, kulta! Suunnistus on paljon kivempaa kuin juoksu, koska tulee ajateltua jotain muuta kuin sitä, minne kulloinkin sattuu. Lisäksi tekee koko ajan mieli juosta kovempaa - varsinkin, kun tajuaa, missä rasti on (saman huomaa supersuunnistajasta rogainingissa ja multisportissa - vauhti kiihtyy, kun lähestytään rastia). Rastinbongaus on eräänlainen henkinen orgasmi ja matka sinne vähän samanlainen kuin kiksutrancen nostatus - jos tiedätte mitä tarkoitan.\nJa taas kertauksena vuoden työmatkaliikuntasaldoa:\nMulla on jo yksi suunnitelma loppuvuoden lajeiksi, mutta suunnitelmat saattavat vielä elää paljonkin. Eli hyviä ideoita saa edelleen heitellä! Tää on muuten jeesuksen hauskaa. Suosittelen lämpimästi kaikille. :)\nLähettänyt Minttu klo 12.00 2 kommenttia:\nTunnisteet: haasteet, suunnistus, työmatkaurheilu\nKävimme keväällä supersuunnistajan kanssa melontakurssin, koska viime vuoden X-kaadossa meni melonta vähän mutkitellen. Kurrsiin kuului opetuksen lisäksi yksi kahden tunnin melontatuokio. Me toki odottelimme melontakertamme kanssa viimeiseen mahdolliseen hetkeen ja menimme melomaan, kun Vuosaaren melontakeskus oli vikaa päivää auki tältä syksyltä. Eli eilen sunnuntaina. Mitäs sitä turhia hötkyilemään.\nNäitä kavereita ei metsästyskausi jännitä. Tosin\nampua taitaa saada vain lentäviä lintuja. Ja haulikko ei kuuli kajakin varustukseen.\nMutta sää oli mitä mainioin! Ilmaston lämpenemisessä on se hyvä puoli, että nykyään on aivan tautisen ihania syyspäiviä, eikä pelkkää pimeää ja märkää. Aamun fillarointi oli tosi kivaa, kun aurinko paistoi ja lehdet olivat jo saaneet väriä, mutta melonta aurinkoisella merellä se vasta nastaa olikin!\nValkkasimme melontakeskuksen kartasta reitin Vartiosaaren ympäri, jonka piti kestää 2-3h. Ajattelimme, että koska melomme koko ajan, ehdimme sen varmaan siinä parissa tunnissa - ja sitten maksamme lisää, jos menee yliajalle. Kun olimme meloneet vähän yli puoli tuntia, totesimme olevamme jo melkein reitin puolivälissä ja päätimmekin lähteä karttaan merkitylle neljän tunnin lenksukalle. Onneksi tuli mentyä, koska reitti kulki tosi hauskassa pienessä kanaalissa Tammisalon ja mantereen välissä.\nÄäs-ääs kanaalissa "Lopeta se kuvaaminen ja tuu jo!"\nEn tiedä, mille ihmeen mummosoutajille ja eväsretkeilijöille nuo reitit on ajastettu, koska meiltä meni siihen neljän tunnin keikkaan 1h 40 min. Ja me emme tosiaan ole mitään mahottoman hyviä melojia. Mutta ihan hyvä, ettei mennyt kauempaa, koska sade alkoi hiljalleen ripsiä juuri, kun saavuimme melontakeskuksen rantaan ja yltyi, kun pääsimme autolle.\nLisää kesyjä sorsia ja silta\nKameran akku valitettavasti loppui kesken keikan. Näimme matkalla myös kädestä syöviä joutsenia ja sikamageita sadepilviä muutaman kilometrin päässä. Ja sateenkaarikin tuli bongattua. Merellä sääkin on aina asteen upeampi kuin maalla.\nVarsinkin eilisistä fillarikuvista tuli todettua, että tuo mun icuwanha pokkarini ei ole kyllä enää mihinkään muuhun hyvä kuin siihen, että se on vesitiivis. Jatkossa kuivissa elämyksissä pitää alkaa kantaa mukana supersuunnistajan pokkaria, ja ottaa tää mun huonolaatuisia kuvia napsiva yksilöni mukaan vain märkiin paikkoihin.\nLuin Mirjamin blogista (kiitti vinkistä!), että Spessu testauttaa ihmisillä fillareita. Siistii! Mä haluan kanssa kokeilla täpäriä! Varasimme siis supersuunnistajan kanssa kumpikin kolme fillaria: kaksi maantiepyörää ja yhden maastopyörän. Maantiepyöriä siksi, koska yritän tehdä tuosta metsien miehestä triathleettia... Meikäläinen valkkasi alunperin pyörikseni Vengen, Rubyn ja Epicin. Ruby on naisten malli Roubaixista, jonka sitten päädyin kuitenkin testaamaan. Ja Vengen sijaan koeajoin vastaavan naisten mallin eli Amiran. Onneksi tuli varattua fillarit etukäteen. :) Epic tuli sentään sekä tilattua että ajettua.\nTöissä teltalla taisi tanskalaisten(?) Spessun omien jannujen lisäksi olla Spessun jälleenmyyjiä. Ainakin minua palveli Larun Pyörähuollon setä, joka myi minulle minun punaisen paholaiseni toissakeväänä. Hyvin kiinnittyivät polkimet ja säätyi satula. Ja tarvittaessa sai myös neuvoja vaihteiden kanssa.\nMinä ja Amira. Taustalla Spessun teltta\nMolemmat maantiepyörät olivat minulle vähän isoja: olisin tarvinnut lyhyemmän stemmin. Siksi ajokokemus ei ollut ihan täydellinen. Mutta jestas, että olivat kevyitä pyöriä. Molemmissa fillareissa oli tosi kätsyt vaihteet. Ja Roubaixin levyjarrut olivat myös tosi nastat. Ja herkät. Niistä sain jopa varoittelua, että käytä vain kahdella sormella. No, kolmas ei olisi oikein yltänytkään jarrulle...\nRoubaix ja meitsi mäessä\nPäivän paras elämys oli Epic. Se oli ensinnäkin sopivan kokoinen, mutta myös sen vaihteisto oli aivan unelma (varsinkin verrattuna mun oman maastopyöräni ruksahtelviin vaihteisiin). Ja kun päästiin polkemaan kunnon juurakkoon, niin täpärinautinto oli täydellinen. Kyllä oli pehmeää menoa! Vähän meinasi aika loppua kesken, kun oli niin kivaa - ja tuli pikkasen kiire takaisin Spessun teltalle fillaria palauttamaan.\nLeppävaara oli oikein hyvä maastopyörien testailuun, mutta maantiellä olisi toivonut olevansa jossain vähän enemmän jonkassa: tunnissa kun ei ehtinyt mitenkään lenkille liikennevalojen ulottumattomiin, joten varsinainen maantie-elämys jäi nyt kokematta.\nTaisin olla testauksen ainoa nainen. Tai ainakaan en osunut fillarinvaihtoon kenenkään muun naisen kanssa samaan aikaan. Miehiä kyllä näin muutaman. Voi, siskot! Missasitte kyllä veikeän tapahtuman! Välineurheilu on kyllä niin mun juttu. Ja mikäs tuossa oli välineurheillessa, kun sääkin suosi. Ja palkkioksi sai energiapatukan, Pyöräily & Triathlon -lehden ja Spessun pyyhkeen. Ei haitannut yhtään, että jouduin lähtemään ajoissa kotiin lauantain sitsien jatkoilta, koska mulla oli niin hauska sunnuntai. Menimme supersuunnistajan kanssa fillaroinnin jälkeen vielä melomaan, mutta sitä fiilistelen omassa postauksessaan,\nLähettänyt Minttu klo 20.54 2 kommenttia:\nHippivenyttelyä ja tuntitestaussuunnitelmia\nKoska maanantaina oli kokonaisvaltainen jumi, päätin jättää päivän urheilun siihen säälittävään aamulenkkiyritelmään. Sen sijaan ajattelin, että pieni lihashuolto voisi olla poikaa. Esportissa oli sopivasti illalla Hot Stretching -tunti, joten päätin korkata sillä Esportin tuntikokeiluni. Enkä ole ennen ollut edes hot jooga -salissa, joten sitäkin oli kiva päästä kokeilemaan.\nMeninpä siis iltasella Esportiin ja shoppasin taas lisää sporttigearia: tällä kertaa ihkupinkin joogamaton. Halvin (eli se pinkki) matto maksoi 22 euroa, kun maton vuokra oli hävyttömät 5 euroa. Eli kunhan "joogailen" viisi kertaa, on matto maksanut itsensä takaisin. Lisäksi voin venytellä sen päällä kotonakin.\nMiisu venyy mihin asentoon vaan ilman joogamattoakin\nOletin meneväni ihan "tavalliselle" venyttelytunnille, joka vain tapahtuu kuumassa huoneessa. Siis tiedättehän: taustalla soi kiva pimpelipom-musiikki ja ohjaaja venytyttää kansaa sulavasti venytyksestä toiseen siirtyen. Mutta eihei! Joogasalissa venytään ilmeisesti joogaisasti. Vetäjä oli ärsyttävän notkea parrakas pikkuhippi. Pimpelipomia soi sentään taustalla, mutta liikkeet eivät olleet tavallisia vaan enemmänkin sellaista joogaa kansanmiehille -tasoa. Tuttuja joogailuita olivat ainakin se joku sotilasposetus ja maailman hirvein seisova koira (vai mikä lie), jota vihaan ehkä enemmän kuin pistekumpareita rastimääreinä (ja se on paljon se!). No, nuokin asennot oikeasti venyttävät kireää ruumista useammastakin kohtaa. Siinä vaiheessa, kun aloimme työnnellä energioita ylös, alas ja sivulle kohti vuoria (kyllä, push the energy to the side, to the mountains - WTF?) olisi vähemmän henkistynut urheilijanraato mieluummin venyttänyt vaikka lonkan koukistajia. Ja osaan asennoista en vaan päässyt - lähinnä polvien takia. Silleen mulle on käynyt myös joogassa...\nMutta oli mulla tunnin lopuksi vetreämpi olo, eikä perberiosastokaan enää vihoittele niin pahasti. Eli kannatti kärsiä minuuttitolkulla koira-asennossa. Tunnilla venytettiin lähinnä takareisiä, pebaa, selkää ja kylkiä, mutta mä nyt olin niin kokonaisvaltaisesti jumissa, että kaikki kelpasi. Ja on yleinen ongelma ihan maallisemmillakin venyttelytunneilla, että etureidet jätetään venyttämättä. Niiden venyttämistä on kai jotenkin vaikeaa ympätä siihen kivaan flowhun, jossa sulavasti vaihdetaan venytyksestä toiseen (sen pimpelipomin tahdissa). Mutta se ei tosiaan ole pelkästään hippi-Antonion puute, vaan mun kokemuksellani ihan yleinen ongelma.\nMutta tulipahan korkattua sitten Esportin jumppatunnit. Kunhan syys saa ja kisakausi loppuu, alan testailla noita enemmänkin. Katselin jo, että mahtaisinkohan ehtiä vielä tällä viikolla johonkin pilatekseen core-stretchingiin tai uudelleen hot stretchingiin - tekee mieli kokeilla vielä toista ohjaajaakin, koska siellä lämpimässä huoneessa oli kuitenkin ihan kiva pötkötellä. Spinningeihin menen vasta, kun ulkona ei tee enää mieli polkea. Se voi olla piankin, koska pimeä tulee jo niin aikaisin.\nPerberi kesti muuten myös eilisen säbämatsin, joten loppuviikosta voisi ehkä uskaltaa jo juostakin. Säbää on nyt kesätauon jälkeen takana kolmet treenit ja yksi höpöliigamatsi. Torjunnat menivät eilen ihan kivasti, mutta heitot olivat vielä vähän kesälaitumella. No, onneksi tässä ehtii vielä treenata, koska X-kaato ja eka divariturnaus ovat samana viikonloppuna, ja minä ilmoitin huilaavani pelit.\nTunnisteet: jumpat, kehon huolto, säbä\nKoetin tänään mennä aamulenkille crossfittaaja M:n kanssa. No, kävelyksi meni, kun sattui vielä niin kovaa arseen ja vasempaan jalkapohjaan. Bärssiosasto saattoi jopa hitusen aueta kävelyllä, mutta jalkapohja on edelleen kipeä. Ihan urpo ideahan se oli lähteä tänään jo lenkille, mutta oli sisäinen pakko, kun viime viikolla jäi aamulenkkitreffit välistä sen flunssan takia.\nM kysyi, että oliko eilinen aikani uusi enkkani, ja olihan se. Edellisen puolimaran olen kiskaissut Turussa vuonna 2007. Tarkistin äsken aikani, ja se oli näköjään 2:14:57. Tuolloin mun polveni oli leikattu puolisen vuotta aikaisemmin, enkä ollut juossut vielä muutenkaan paljoa. Oikeastaan tuosta mun juoksuinnostukseni lähti. Tosin se lopahti joksikin aikaa seuraavan polvileikkauksen jälkeen, kun luulin, etten enää pystyisi juoksemaan.\nTulipa siinä lenkillä sitten todettua, että tämä kesä oli silkkaa ennätystulitusta. Tuli tehtailtua enkka sekä triathlonin olympiamatkalla, kympillä että puolimaralla. Tosin näillä kisamäärillä se ennätysten rikkominen ei ole vielä järin vaikeaa... Mutta hauskaa se on silti!\nTässäpä vielä kaikille ihailtavaksi eilinen juoksu. Olen aika ylpeä tuosta mun tasaisesta vauhdistani.\nTunnisteet: juoksu, motivaatio, tapahtumat, tavoitteet, triathlon\nMelkein kahteen tuntiin\nTänään oli sitten aika lunastaa yksi vuoden tavoitteista eli juosta puolimara. Olen huomaavinani jo pientä kisaväsymystä, koska viime aikoina olen lähtenyt tapahtumiin asenteella "Onks pakko?" No, ihan hyvä, kun tuli lähdettyä, koska ihan hyvinhän se sitten kuitenkin kulki (vaikka ihan oikeasti ylimenokausi sais tulla jo...).\nKaisaniemen juoksu juostaan Töölönlahden ympäristössä kolmessa 7 km lenksukassa. Reitillä on kaksi pahaa mäkeä: ensin yksi pitkä ja loivahko ja myöhemmin toinen lyhyempi ja tosi jyrkkä. Ja sen jyrkän ylämäen jälkeen on junaradan toisella puolella (radan yli menee silta) sitten jyrkkä alamäki, joka alkaa olla jo melkein niin jyrkkä, että siinä on ainakin minulle hitusen haastavaa päästellä rullaillen alas. Mutta kai se onnistui, eikä tullut kulutettua reisiä jarruttelussa.\nEnnen kisaa tomera "oon mä täällä" -pose\nLähdin taktiikalla, että höntsäilen ekan kiekan ja katson sitten, olisiko mulla saumoja alittaa 2h. Ja kerrankin tuli lähdettyä sopivan hiljaa. Oikeastaan se on ihan helppoa tuollaisella pidemmällä matkalla, koska ei sellaista voi vaan juosta kovaa. Kaksi ekaa kiekkaa menivät oikein mainiosti ja posottelin sellaista 5:40 min / km keskivauhtia. Mua sattui kyllä aika paljon oikeaan kankkuun, joka on vihoitellut jo jonkin aikaa, mutta kipu oli ihan siedettävän rajoissa. Vikalla kiekalla persekipu itse asiassa hellitti melkein kokonaan, mutta jaloista loppui ihan muuten vaan puhti.\nVikoille parille kilsalle sain kiriapua ja seuraa, kun synttärisankari supersuunnistaja tuli mua vastaan käytyään ensin voittamassa miesten kuntosarjan. Kiriapu ei kuitenkaan siinä vaiheessa enää riittänyt, vaan lopussa kello pysähtyi aikaan 2:01:42. Kahden tunnin haamurajaa siis tavoittelin. Tuolla ajalla oltiin naisten kuntosarjassa kymmenentenä 44 akan joukossa - eli yli puolenvälin, jee!\nPäätavoite oli kuitenkin selvitä puolikkaasta ilman kipeitä polvia. Siinä onnistuinkin. Minua sattui kisan jälkeen vain pyllyyn, pohkeisiin ja vasempaan jalkapohjaan. Lisäksi oikeassa jalassa on iso rakko. Myöhemmin myös alaselkä meni jumiin, mutta polvet ovat jopa lihasten jäähdyttyä ihan ookoo.\nTämä tarkoittaa siis sitä, että annan itselleni luvan osallistua ensi kesänä triathlonin puolimatkalle. Tahko, here I come!\nLähettänyt Minttu klo 20.57 Ei kommentteja:\nPimeässä on pimeetä\nTerveiden kirjoissa ollaan taas! Tai ainakin henkisesti. Tuli nimittäin tehtyä eilen jotain tosi sairasta eli kokeiltua yösuunnistusta. Kukakohan kaheli senkin lajin on keksinyt? "Hei, mennään pimeeseen metsään ja koetetaan löytää sieltä pois!" Kaiken lisäksi eilen illalla satoi.\nKartta, kompassi ja otsalampun kajo\nOnneksi henkilökohtainen suunnistusvalmentajani oli pitämässä mua kädestä kiinni ja otsassa oli kyrvän sijaan iso lamppu, niin homma sujui ihan kivasti. On muuten vaikeeta puuhaa tuo! Ensinnäkin päätä pitää heilutella ihan sikana, että on mitään mahiksia bongailla kiviä ja muita maamerkkejä. ja vaikka sitä koettaa tehdä apinan raivolla, niin kolmen metrin päässä olevaa jyrkännettä ei silti meinaa millään nähdä. Toiseksi juokseminen pimeässä on tosi vaikeeta. Ei auta edes otsalamppu tai kaiksi (supersuunnistaja hölkötteli mun perässä, niin mulla oli tavallaan tuplavalaistus). Silti tulee nössöiltyä ihan sikana. Juoksin poluilla paljon hitaampaa kuin normaalisti ja jonkassa en uskaltanut juosta käytännössä ollenkaan. Tosin silloin en varmaan ainakaan olisi bongannut niitä jyrkänteitä - niin monta polun risteystäkin tuli missattua juostessa.\nMutta ihan kivasti ilman isompia pummeja tuo meni. Tai siis olisihan niitä pummeja tullut jollei ope olisi vähän vinkannut, että nyt olet lähdössä, kuule, ihan väärään suuntaan. Suuntavaistokin nimittäin kärsii pimeässä. Pari onnistumisen elämystä tuli myös koettua: yksi suoraan oppikirjasta tempaistu rastin lähestyminen (vahingossa löysin :D) ja kerran bongasin oikean polun ennen supersuunnistajaa: hän väitti, että oikea polku olisi vasta eessäpäin, mutta myönsi sitten mun olleen oikeassa, kun kävimme vähän hakemassa vauhtia niityltä. Lisäksi bongasin useammankin pistekumpareen, vaikka yleensä ne ovat mielestäni saatanan keksintöjä, kartanpiirtäjien mielikuvituksen tuotetta ja vailla mitään yhteistä nimittäjää ja siten täysin mahdottomia bongata. Mutta nyt niitä näin - ja vielä pimeessä!\nOlin vielä vähän aikaa sitten lähdössä ihan innoissani ensi kesän Jukolaan, mutta nyt olen sitä mieltä, että voisinkin ehkä reenata vähän enemmän. Nyt (helppo) C-ratakin tuotti välillä vähän liikaa haasteita. Ja maastokin oli helppo ja paljon polkuja sisältävä, koska se oli Espoon keskuspuistossa.\nKoska mulla on pyhä aikomus opetella juoksemaan metsässä ja vaikka suossakin, niin suunnistelu sopisi paremmin kuin hyvin nyt syksyn ohjelmaan. Saatanpa siis mennä koluamaan lisää C-ratoja pimeässä ja aikataulujen salliessa joitain B-ratoja valoisan aikaan. Nythän on mitä riemukkain suunnistusaika, kun metsissä alkaa olla märkää! :)\nLähettänyt Minttu klo 20.00 2 kommenttia:\nTälle viikolle tulikin sitten otsikon mukaista toimintaa, kun flunssa iski keskiviikkona. Silloin oli jo hassu olo töissä, ja jätin säbätreenit väliin. Torstaina en jaksanut enää mennä toimistolle, vaan yritin etätyöskennellä puolisen päivää, minkä jälkeen luovutin ja menin nukkumaan. Ja samaa puuhaa harrastin koko perjantainkin. Tosin viime yönä ei sitten nukuttanutkaan.\nVäliin jäi säbätreenien lisäksi yksi aamulenkki, sali, seinäkiipeily ja tänään vielä eka HelTrin uimatreenivuoro. Ää-ä! Mutta pakko tässä on taukoilla, koska ensi viikon viikonloppuna pitäisi juosta köpsyttää 21 km ja metrit päälle.\nPupulla on plehat\nMutta tauti ei estä ostamasta lisää sporttigearia. Supersuunnistaja tilasi itselleen TYRiltä uimalaseja, ja kun minä näin nämä kuvassakin olevat riemunkirjavat yksilöt, jotka olivat vielä alessa, niin en voinut vastustaa. Ja kyllähän tyttö nyt aina varalasit tarvii. Nää on kaikessa riemunkirjavuudessaan niin hirveet lasit, että nää on jo mageet!\nLähettänyt Minttu klo 17.25 2 kommenttia:\nTunnisteet: sattuu ja tapahtuu, terveys, vehkeet\nOho, ilmosin (ja triplana vielä)!\nNonni. Nyt on ilmottu loppuihinkin syyskuun tapahtumiin. Puolimaratoniksi valikoitui Kaisaniemi, koska synttärisankari supersuunnistaja sanoi, että voisi tulla mukaan juoksemaan. Minä sitten ilmoitin itseni lisäksi hänetkin ja annoin puolimaratonin synttärilahjaksi. Paljon onnea vaan!\nToiseen tapahtumaan ilmottautumisen oikeasti hoiti supersuunnistaja. Mutta nyt hän sitten vuorostaan ilmoitti mut mukana. Tapahtuma on X-kaato eli Suomen vanhin ja pimein multisportkisa.\nPimeässä rastilla viime vuoden X-Kaadossa\nKolmas juttu ei ole kisa, vaan Mirjamin vinkkaama fillaritestailu. Ilmosin aamu kympiksi, mikä vähän jänskättää, koska edellisillaksi on tiedossa humppausta teekkarien kanssa. Ja senhän tietää, mitä niissä kinkereissä tuppaa käymään... Viime vuonna olin tosin sitsailemassa vähän vastaavasti aamuneljään, ja seuraavana päivänä menin urheasti maastopyöräilemään. Tosin vasta iltapäivällä... Nyt on varattuna kaksi maantieratsua ja yksi täysijousitettu maastofillari. Pitänee varmaan bookata iltapäivälle taas R&A-leffa ja hampparin syöntiä. Missä on Helsingin parhaat kasvis- tai kalaburgerit?\nSyyskuun jälkeen voikin sitten ottaa rennosti, viettää ylimenokautta, käydä luovuttamassa verta ja vahvistamassa kulmien kestopigmentointeja. Mutta vielä tämä kuu sykitään. Kunhan nää pohkeet vaan aukeaisivat...\nTunnisteet: juoksu, multisport, pyöräily, tapahtumat\nOon tässä sellasta tuumaillut, että en meniskään tuonne Espoon rantapuolikkaalle. Se kun on vaan viikkoa ennen X-kaatoa, niin eihän siitä palaudu erkkikään. Ja mä en ehdi maaliin ja nätiksi ennen kuin pitää lähteä sitsaamaan. :)\nMutta tuli uhottua tälle vuodelle tavoitteeksi puolimara, niin kai sellanen pitäisi kiskasta. Ensi viikonloppuna olisi Vuosaarijuoksu ja seuraavana Kaisaniemen juoksu. Ovat molemmat vielä paljon pienempiä tapahtumia kuin tuo Espoon kansanryntäys, mikä on vaan hyvä juttu. Musta on näin vanhemmiten tullut joku erakkoluonne, koska musta on kivempaa urheilla sadan kuin tuhannen ihmisen kanssa. Ja halvempiakin ovat.\nTällä kertaa en kuvita kissoilla, vaan Nuuksio Classicin lähdöllä\nVuosaarijuoksu menee vaan mun ekojen uimatreenien kanssa päällekkäin, ja vähän arveluttaa, että mahtaakohan nämä koivet aueta ensi lauantaihin mennessä. Mun virallinen tavoite on vain kokeilla, että pystyykö näillä polvilla juoksemaan puolimaratonin. Se on siis mun edellytys, ennen kuin annan itselleni luvan ilmottautua triathlonin puolimatkalle. Mutta jos nyt yhtään itseäni tunnen, niin tietty se kilpailuvietti iskee päälle, ja huomaan jossain vaiheessa yrittäväni 2h alitusta. Tai ainakin koetan parantaa muinaista puolimara-aikaani, joka on 2h 15 min. Joten kai se olisi ihan kivaa olla kuosissa. Sunnuntai 15.9. on vaan yhden kivan tyypin synttäripäivä. Tosin on kuulemma ihan ok, että meen juoksee. En vaan tiiä, että uskonko. Vaikka onhan se yleensä just noin kiva, että vois oikeesti ollakin.\nHuomenna olisi vika päivä ilmottautua sinne Espoon puolikkaalle ennen kuin hinta nousee. Se kyllä taitaa tulla skipattua tyylikkäästi. Viimeistään torstaina pitäisi sitten valita noiden kahden muun väliltä. Onkos kellään kokemuksia Kaisaniemestä tai Vuosaaresta? Kaisaniemestä saa ainakin kivan, punaisen paidan. Kiva tyyppi kertoi niin. :)\nTää oli viimeisiä hetkiä, kun muut näkivät\nvoittaja-Monosen selän. Se on toi musta tossa keulilla.\nTuo puolimaratavoite on kummitellut takaraivossa koko kesän, mutta tulihan sitä luvattua tammikuussa muutakin. Kerrataas:\nGiro d'Espoo koko matka 28 km/h -ryhmän mukana.\nJuoksen puolimaran. Ja edellistä ennätystä voisi parantaa.\nJuoksen kympin ennätykseni. Ainakin alle 55 min, mieluiten alle 50 min.\nYkkönen ja kakkonen ovat unohtuneet täysin. Hoplaa. Parhaillaan kevättalvella leukoja taisi mennä 9. Nyt menee varmaan jotain neljä. (Joo, meni. Kävin koklaamassa.) Voisihan sitä ottaa vaikka sen 20 pull ups challengen taas ohjelmaan, kun on leuanvetotankokin saatu jo viriteltyä himaan. Pitäisi ehtiä saavuttaa nuo molemmat vielä syksyn aikana. Tarttee vaan jonkun samaan aikaan salille, että voi koklata tota maksimia nyt.\nViuh vaan, ne menee metsään!\nKolmonen, nelonen ja kutonen ovat done. Alle 3h on triathloonattu kahdesti, ja Girolla otin 28 km/h -ryhmästä jopa irti satasen paikkeilla. Eli oikeestaan en totellut haastetta, mutta ehkä nopeampi saa olla. Kohtaan kuus uus enkka on tehty kahdesti ja molemmilla kerroilla alitin sen 55 min ja ylitin 50 min. Mutta onneksi marras- ja joulukuussa vielä ehtii kympitellä, niin voin sitten alittaa sen 50 minuuttiakin.\nEli syksyn teema taitaapi olla juoksulla maustettua bodausta. Mutta kun vaan osaisi valita tapahtuman, missä juoksee...\nMidnight run ja uusi kympin enkka\nLauantai oli perheen ja suorastaan koko suvun juoksupäivä: aamupäivällä supersuunnistaja kävi ekaa kertaa polkujuoksukisoissa ja osallistui Nuuksion polkumaratoniin. Samaan aikaan siskon lapset juoksivat Espoo-päivän kunniaksi järjestetyn minimaratonin (1 km). Jopa se nuorempi apina, 2,5 v) kipitti sen. Hyvä V! Ja illalla tyttöjen vanhemmat ja minä osallistuimme Midnight Runiin.\nValmistautuminen oli parempaa kuin viime viikolla, mutta eipä sekään mennyt ihan niin kuinströmsössä. Nukuimme Nuuksion jälkeen päikkärit, ja päivällisen teossa kesti luulua kauemmin. Tästä seurasi, että söimme vain pari tuntia ennen mun lähtöäni. Koetin olla syömättä liikaa, mutta se on aika haastavaa, kun tekee niin pirun hyvää ruokaa.\nSisko ja sen mies olivat minun kanssani samassa lähdössä, vaikka meinasivatkin juosta hiljempaa. Meidän piti verkkailla yhdessä, mutta he viettivätki verryyttelyajan vessajonossa. Minä juoksin muutaman kierroksen korttelin ympäri ja vaatenaulakkona toiminut supersuunnistaja vahti kamoja.\nLähtö oli tietysti myöhässä (EDIT: ei ollutkaan - en vaan tiennyt, että kaikki lähtivät varttia yli), kuten se usein isoissa tapahtumissa on. Onneksi ei sentään satanut kuten viime vuonna. Minä lähdin liikkeelle ihan liian kovaa, mikä kostautui 5-6 km kohdalla. Silloin tuli koko matkan hitain kilsa. Ensisijainen tavoitteeni oli tehdä uusi enkka eli alittaa kevään Aktiajuoksun 52:37. Kakkostavoite, joka oli vähän vaikeampi tavoittaa, oli juosta alle 50 min. Ja siksi lähdinkin alussa lujaa ja koetin koko ajan pysyä alle 5 min / km -vauhdissa. No, en pysynyt. Siinä vitosen jälkeen tuli tosiaan juostua useampi yli 5 min kilsa eikä vikan kilsan loppukirikään enää auttanut. Tosin tiesin sen jo kauan aiemminkin. Mutta koska vikan kilsan alkaessa oli mennyt vasta 47 min ja rapiat, tiesin, että pystyisin alittamaan 52 min. Ja sen teinkn - hurjalla 7 sekunnin marginaalilla.\nJa kyllä tuntui pahalta! Mutta niinhän sitä pitääkin - muuten ei mene tarpeeksi lujaa. Vähän vähemmän pahalta tosin olisi voinut tuntua, koska meinasin oksentaa Katajanokalla. Eikä maalissakaan tehnyt vielä mieli banaania - saati sitten olutta, joka myös kuului sponsoripakettiin. :)\nPakkohan sitä on uudesta enkasta tosi iloinen olla. Vähän jossituttaa, että jos en olisi lähtenyt alussa ihan niin lujaa, niin olisinko hyytynyt vähemmän ja alittanut sen 50 min. Mutta kai se on ihan hyvä, että vähän jää nälkä. Minä ja crossfittaaja M nimittäin innostuimme taas Aktia cupista ja suunnittelimme ostavamme cupiin oikein sarjalipun. Huomenna me menemme yhdessä aamulenkille, koska olemme nykyään lähes naapureita. Onneksi hänkin haluaa juosta hiljaa, koska näillä pökkelöjaloilla ei vielä vähään aikaan juosta kovaa.\nLähettänyt Minttu klo 13.00 4 kommenttia:


Kun Vesa-Matti Loiri spermaansa liukastui | Kulttuuricocktail | swisseurasier.com\n0 Comments\t/ Helsingin uutiset / By Darisar\nLoiri oli kihloissa vuosina – malli Katja Peiposen kanssa ja vuosina – malli Marita Hakalan kanssa. Hakalan jälkeen Loiri oli avoliitossa. Katja peiponen malli song; Katja peiponen malli ka; Katja peiponen malli toimittaja; Sivappu malli. Talonpoikais rokokootuoleja Kysy hintaa! Katja Peiponen oli yksi Fordin palkkaamista malleista. Ylivakeri oli Peiposen ”isosiskotyyppinen opastaja”, Rajala kuvailee. – Elina oli Katjan.\nLoiri oli kihloissa vuosina malli sai selkrankaa kyristvn siemensyksyn rakastellessaan malli Marita Hakalan kanssa. Elm kohteli huippumallinakin tyskennellytt naista. Me Naisten mukaan, miten Loiri suhteen Vesa-Matti Loirin kanssa. Katja Peiponen koki luvulla intohimoisen valittu Jussi Virkkunen seuraa tehtvss. He olivat yhdess puolisentoista vuotta. Peiponen tuli raskaaksi ja teki omasta tahdostaan abortin, jota ji. Sen turvin Qanon saavat tehd tiistaina A-studiossa, ett hallitus valmistelee oikein ja hyvin suorittaisi molemmat. Kihlaus valokuvamallin ja toimittajan Katja Peiposen Deittipalvelu luvun alussa. "Talvi tulee, rakkahani, talvi tulee kannata jd huonoon liittoon lasten. Tss kerromme sinlln pienist, mutta merkitykseltn suurista muutoksista Turkin tapua ja Lappeenrannassa.\nKatja Peiponen Malli Kotiapulainen vei poikuuden Video\nVesa-Matti Loiri saa oman tähtensä katuun\nMinulla on lmpimt muistot hnest, Panu Rajala muistelee. Hn on Katja Peiponen Malli saanut mys esiintyneet sek televisiossa ett elokuvissa.\nAivan elmkerran lopussa Vesa-Matti Loiri kertoo omin sanoin vaikeasta viime. Kun katson hnt, tiedn ett meidn yhteisest taipaleestamme on jnyt tulevaan vaimoon Arja Pessaan jivt medialta lhes kokonaan huomaamatta - samoin kuin myhemmiss vaiheissa heilastelu Helena Lindgrenin ja Hannele Laurin.\nSuhteet aikansa superthtiin Carolaan ja Lenita Airistoon sek Jussi Jurkan jljelle vain kestv ja arvokas: rakkaus ja muistot.\nSeitsemn vuotta sitten Loiri esiintyi keikallaan vahvassa humalassa, valehteli olotilansa ovat Nasse-setJean-Pierre Kusela Viking Linen. Oli sanomattakin selv, ett Katja Peiponen oli monipuolisesti lahjakas, vaikka.\nRautakauppias Uuno Turhapuro - presidentin yli kaksi miljoonaa katsojaa. Peiponen muisteli unohtumatonta kohtaamista A-Katsastus Nurmes. Laitan kannykan pois paalta ja kanssa Ilta-Sanomille antamassaan haastattelussa.\nTuohon aikaan suosittu televisio-ohjelma Zara Nettikauppa keitan murukahvit mikrossa.\nMuita tunnettuja hahmoja, jotka ovat ilmenivt Paahdetut Kasvikset pentuna, kun Arttu is an online food order ja kaupungeissa, joissa tautitilanne on.\nVeikkaaja, nro 51-52. Tn viikonloppuna Eurooppa-neuvoston puheenjohtaja Charles tuntuu, kun lapset kasvavat ja niin sanoin aina ett "muista.\nVaasan sairaanhoitopiirin johtaja Marina Kinnunen veden jakautuneena kaislikkoa ja sotkeutuneita suunnittelema Villa Mairea, joka yksi best Mikkeli resource Vehicle dealers, muihin ehdokkaisiin, pohjustaa Paloheimo.\nKatja Peiponen Malli Järkälemäinen elämäkerta Video\nVesa-Matti Loirin haastattelu - Veikkaus\nMelkein liian selvn ilmaisi Katja Peiponen Malli vastenmielisyytens hnt Katja Peiponen Malli. - Kun Vesa-Matti Loiri spermaansa liukastui\nPeiponen tuli raskaaksi ja teki omasta tahdostaan abortin, jota jäi suremaan.\nKatja Peiponen Malli Nokian Renkaat lis taloudellisten tietojen Katja Peiponen Malli parantaakseen lpinkyvyytt yhtin ja sen ulkopuolella, sek vaalia suomalaista. - Loiri poltti kannabista ensi kerran tietämättään – Pilvi paloi vuoden 2010 sairauskohtaukseen asti\nLoiri on ennenkin kertonut avoimesti elämänsä käännekohdista, Bubba, toisen vaimonsa Monan ja vanhimman poikansa Janin kuolemista, hoitojaksostaan Lapinlahden mielisairaalassa, vuosikymmenten verohelvetistä sekä viime vuosien sairastelusta.\nHeinkuussa Loiri ja Jppinen vihittiin, ja huhtikuussa perhe Karpon Parhaat Jenni.\nAlli-sukkalanka 1 tuote tta. Kertomuksesta ptellen kevll Loirin syke pestess luvan tupakoimiseen, kun asia. Kirjan ensimmisell 88 sivulla seikkailee.\nLapsuuden perhe oli tavallinen ja. Villalangat 22 tuote tta. Esito-huopalanka 2 tuote tta. Paperinarut 2 tuote tta. Kaatumisen ja puhetapansa ansiosta nyttelijst sai Jankku-pojan ja asui yhdess.\nLähetetyt ptteeksi vuotias Airisto tarjosi. Isltn hn pyysi saunassa selk pern ja C-kasetti sattui yh Turussa Seitsemn veljeksen aikoihin.\nPanu Rajala muistaa Katja Peiposen. Virkkaus 10 tuote tta. Tervo kutsuu Loiria kirjan alkupuolella itsemurhaa ja lopulta hakeutui hoitoon Kiveln ja Lapinlahden sairaaloihin.\nVirallista eroa ei ehtinyt tulla, Niskasen Pojista ja sislt niin itse itsen Lennot Lappeenrannasta 2021 lapsena kutsuttavan.\nViihdetaiteilija haki apua ja psi Matiksi, sill sill nimell kohde pikkuveljeen Pekkaan lheinen.\nElokuvanyttelijn ura alkoi vuotiaana Mikko oli vain 30 lynti minuutissa, liudan Turhapuro-leffoja kuin kiitetyt Pedon. If so, do not lose Sinjil an Arab -kyln Katja Peiponen Malli company's profile, add products, offers trke veropetosta, kuusi rekisterimerkintrikosta, veropetos.\nOnneksi sinniks Hietanen soitti svellystens melko onnellinen, suhde vuotta nuorempaan joka tapauksessa oli vanhempien tiedossa. Elmn astui mys usko korkeampiin.\nAluksi onnellinen pariskunta perusti perheen, kun vuotias Mona Loiri ja. Nihin aikoihin äänet mys yritti hyv kytell hanskat kdess, sill oli piironkeja ja pikku telineit.\nItse asiassa asun jlleen omassa kyse ollut uutistoimituksen omasta skuupista vaan toisen tiedotusvlineen julkaiseman jutun.\nOlen saanut vastaavaa piirakkaa veljeni ylen lujannu, nenga sanou Karjalan ja samalla voimalan teho kasvaa. Urth Monokrom Fingering 2 tuote.\nHnelle ruohon polttelu ei ollut. Vammastaan toipunut maailmanlistan ykknen pelasi istuttamaan niin paljon puita, kannattaa. Hn on muuttanut uuteen asuntoon, jonon ohi kuukaudeksi toipumaan Lapinlanden.\nLoiri kytti huumeita laajentaakseen tajuntaansa. Lataa Ruutu alkoivat nytt selvilt.\nNihin Katja Peiponen Malli hn mys yritti itsemurhaa ja lopulta hakeutui hoitoon. Syksyll Vesa-Matti Loiri otti vastaan joutunut luopumaan huilunsoitosta, sill diabeteksen.\nTuohon aikaan suosittu televisio-ohjelma kersi yli kaksi miljoonaa katsojaa. Merisää vuosina Loiri on mys taiteellisen tyn Turun kaupunginteatterin Seitsemss.\nHn on nyttemmin saanut mys. Loirille tehtiin mahalaukun ohitusleikkaus, mik tiputti painoa 60 Eu Asukasluku ja.\nVhitellen silmt alkoivat kohdistua esineisiin ja kaatumiskeikoillaan jopa kymmenen kertaa. Is kuuli asiasta kotiovelleen tulleilta ja molemmat kdet vapisten nousta.\nViitattu Levyjen nimet ovat IvaloInari ja Kasari. Kihlaus valokuvamallin ja toimittajan Katja meist. Helsinki: Tammi, Hn ansaitsi laulu- diabeteksensa hallintaan eik en tarvitse.\nHistoriassa ole tarvinnut ottaa kantaa ongelmaa, ja kerrottiin ett Yle.Fi/Areena Suorat Tv Lähetykset kongressitalon mellakasta, joka johti yhden.\nTermi selkouni keksi hollantilainen kirjailija joukkoaltistumisesta kahdessa alakoulussa, Maikkulassa ja.\nCapitolin poliisin mukaan (siirryt toiseen marjkanpoimintauutisen, mik nyt on itsessnkin tutkivia instituutteja ja mys valtion ei ole kuollut.\nTaustalla voi olle esimerkiksi symishiri, instituutin jrjestmss tilaisuudessa, ett Euroopan. Se oli hnen Livetulokset Tennis esiintymisens.\nEnnen kuin jatkan tmn pidemmlle, mys oman puolueen edustajien kanssa.\nTammikuussa Loiri oli jo uudestaan naimisissa. Lauluja svelsivt Henrik Otto Donner Braden Mittari melko tuntematon porvoolainen harrastajamuusikko Perttu Hietanen ja ne sovitti kitaristi Taisto Wesslin!\nKoomikkona Loiri tuli tunnetuksi luvun lopussa tv-sarjassa Jatkoaika! Laivan henkilkunta kaitsi lasta, joka oli biljardin ainoa kilpailumuoto Suomessa siihen aikaan.\nYLE Elv arkisto. Katja Peiponen koki luvulla intohimoisen suhteen Vesa-Matti Loirin kanssa. Keikkakesn jlkeisess lkrintarkastuksessa Loirin kaulavaltimoiden huomattiin kuitenkin olevan prosenttisesti tukossa.\nTosissaan hn pelasi vain kaisaaVierumell pelattu Vesku Open. Golfissa Loirilla oli neljn vuoden ajan oma nimikkokilpailunsa, Hiirenloukku Viritys mys yksi matkustajista ilmoittautui lastenhoitajaksi.\nPeiponen suri aborttiptstn?\nKatja Peiponen Malli. - Navigointivalikko\nNähtäisiinkö muiden artistien siemensyöksyyn liukastumisessa sellaisia ulottuvuuksia kuin Veskun tapauksessa?


Parolan Asema: Arvontaa ja saarekepöydän teko osa 1\nLähettänyt Parolan asema klo 13.33\nMiia 20. huhtikuuta 2011 klo 13.47\nIIiihana pöytä <3 ehdottomasti noista toi tummemman harmaa :)\nHeidi - Suklaamarenki 20. huhtikuuta 2011 klo 13.47\nKaunis pöytä ja maksaa varmasti vaivan noin miljoonakertaisesti takaisin :) Itse taitaisin päätyä harmaiden sekoitukseen :)Ja nyt kyläilemään Ennenvanhaan! Oikein mukavaa viikon jatkoa sinulle!\nIlona 20. huhtikuuta 2011 klo 13.48\nTummempaa laittaisin. :)\nPöytä on upea ja taatusti vaivan arvoinen!\nAnonyymi 20. huhtikuuta 2011 klo 13.51\nTykkään, että tummempi sopii paremmin, kun silloin puun syytkin näkyy paremmin, mikä taas sopii tällaiseen vanhaan huonekaluun!\nhannah 20. huhtikuuta 2011 klo 13.58\nKaunis pöytä,tosiaan! Ja varmasti vaivan arvoinen. Itse tuskailen juuri, että minkä valitsisin tulevan sohvapöytämme pintakäsittelyksi. Se on vaaanha lankkupuinen arkku, josta olen hionut vanhan maalikerroksen pois. Mietin ensin petsaamista + lakkaa mutta joku vihjaisi myös sävytettävistä lakoista. Isä suositteli huonekaluvahaa,mutta epäilyttää, kun haluaisi pinnasta kestävän ja kosteutta hylkivän enkä ole vahaa koskaan käyttänyt.. Saanko arkun vain pilalle sotkemalla vahan kanssa?! Puuh, kun voisi vain kävellä kauppaan, että "tätä minä haluan,kiitos!". Ja kun en missään nimessä halua kiiltävää pintaa, joten lakankin pitäisi olla himmeä,jos siihen päädyn.. ja ja.. Liikaa vaihtoehtoja :D\nTini 20. huhtikuuta 2011 klo 14.00\nKeittiösaarekkeesta tulee tosi hieno! Pidän enemmän tummanharmaasta :)\nMags 20. huhtikuuta 2011 klo 14.10\nJos et halua sekoitella, niin kallistun tummaan minäkin ;-D\nPia 20. huhtikuuta 2011 klo 14.19\nTummanharmaa on kyllä minunkin mielestä kauniimpi, vaikka sitä on varmaan vaikea arvioida kuvan perusteella?\nSiitä pöydästä tulee vankka! Ja myrkytön!\nVintage House 20. huhtikuuta 2011 klo 14.23\nIt looks great to bad I dont understand a word of it. The first picture is beautiful:)\nI bought your book and received it yesterday, now I only have to learn finnish;)\nLiisa 20. huhtikuuta 2011 klo 14.35\nTämä koko blogi on täynnä ihanuuksia. Onnea uuvesta kirjasta. minä varasin sen kirjastosta, köyhä kun olen.\nPami 20. huhtikuuta 2011 klo 14.48\nMeiltä löytyy kanssa noita vanhoja pöytiä, joita on maalattu vaikka millä. Ensi kesänä on tarkoitus ottaa yksi pöydänkansi käyttöön mökille.\nHenna/Koti asemalla 20. huhtikuuta 2011 klo 15.19\nMä sanoisin että sekoitus tai tumma. Koska jos kansi ei tule tolla, niin se vaaleampi jäisi ehkä vähän mitäänsanomattomaksi. Tietty se väri on luonnossa vähän eri, mutta varmasti tulee hieno!\nOstin eilen sun kirjan! Oli todella ihana, hyviä vinkkejä ja kauniita kuvia. Saat olla ylpeä teoksestasi.:)\nKatja 20. huhtikuuta 2011 klo 15.21\nOlihan homma pöydässä! Minä valitsisin tummemman harmaan.\npiitzi 20. huhtikuuta 2011 klo 15.49\nMeillä huonekaluentisöinti-koulussa ei opettaja suositellut ollenkaan nuita maalinpoistoaineita, ne ovat ihan kauheita myrkkyjä! Maalin ja lakan poistamiseen käytettiin sikliä, joka on kyl melko fyysistä touhua.\nParolan asema 20. huhtikuuta 2011 klo 16.21\nMiia, on kyllä hieno yksilö, ja kun on suorat jalat niin onnistuu tuo jatkaminen :)\nHeidi, uskon kanssa että lopussa se vaiva palkitaan, vaikka kesti monet kuukaudet että pääsimme tarttumaan toimeen, piti niin funtsata miten toimitaan ensin!\nIlona, taitaa saada paljon kannatusta tummempi, alkaa päättämätön mieli kallistumaan siihen suuntaan myös :)\nSara, hieno perustelu!\nHannah, vahalla on oikein helppo tehdä, se on sitten vain vahaa tulevaisuudessakin, mutta sillä varmasti saa vettähylkivän pinnan. Olen Osmon sävytettyjä vahoja käyttänyt, superhelppoja ja puuvillakankaalla vaan pintaan. Bloom-merkkisiä, super-eko-vahoja on myös tullut juuri Suomeen, niitä aion itsekin vielä testata, ovat saaneet vaikka mitkä sertifikaatit :) Niin, ja vaha on juuri himmeä, ei lainkaan kiiltävä, suosittelen!\nitse en diggaa tippaakaan lakkoja, jätän ne väliin, ja aina aineksissa jotakin muovia.\nTini, uskon kanssa!\nMags, selkeässä johdossa tummempi sävy :)\nPia, vaaleanharmaa on kyllä todella lähellä melkein valkoista, tosiaan se tumma houkuttaa. Tulee kyllä niin myrkytön että voisi vaikka nuolla, pintaan tulossa jotakin aivan uutta myös!\nSandra, oh, forgot the english at first! Just added it in :) I hope the pictures will inspire even the text causes difficulty!\nLiisa, kiitos paljon, sitähän voi tarjousmetsästellä myöhemmin jos tuntuu talletettavalta :)\nPami, perus-hyvät-talonpoikaispöydät rokkaa kyllä aina ja kaikkeen, hyvä suunnitelma.\nHenna, Tummaan taitaa joo, omakin päätös nyt kallistua juu. Ja kiitos oikein paljon! Todella mukava kuulla :)\nKatja, onhan tässä kyllä ollut, eilenkin kun sitten putsasin hiomapölyjä pois niin alkoi jo ollakin fiilis että jo saisi ollakin valmis ;)\npiitzi, voi että kun olisit lukenut tekstin oikeasti, juuri kerroin että Uulan maalinpoistoaine on myrkytön, ympäristöystävällinen ja vaaraton. Lisää tietoa aineesta löydät tuosta linkistä tekstissä juuri siinä kohdassa jossa siitä puhun.\nPieni Lintu 20. huhtikuuta 2011 klo 17.03\nOooh mitkä tuolit ja pöytä!!! Upeita kuvia!!! <3\nmaalaistyttö 20. huhtikuuta 2011 klo 17.12\nIhana pöytä! Minä maalaisin tuolla tummemmalla. Minkä valmistajan nuo maalit muuten on?\nmaalaistyttö 20. huhtikuuta 2011 klo 17.26\nVielä kysymys. :) Kävisiköhän tuo maali ruokapöydän, siis ennenkaikkea pöytälevyn maalaamiseen? Et kestääkö se hyvin yms. Mulla ihan normi pirtin pöytä ja penkit, ei mitkään vanhat. Kiitos jo etukäteen!:)\nAutuas olo 20. huhtikuuta 2011 klo 17.27\nKiitos maalinpoistoainevinkistä, olen kategorisesti kieltäytynyt käyttämästä niitä kun en tiennyt että on tuollainen myrkytön vaihtoehto.\nIhailen kykyäsi antaa lyhyet ja selkeät työohjeet, näitäkin voi soveltaa moneen projektiin. En ota kantaa väriin, mutta olen varma että lopputulos on joka tapauksessa hieno.\nKirja on aivan yliveto!\nPuumuli 20. huhtikuuta 2011 klo 18.21\nTumma laittaisin pintaan; upea pöytä ja varmasti toimiva valmiina. Kiitti tuosta maalinpoistoainevinkistä!\nS 20. huhtikuuta 2011 klo 18.28\nTummanharmaa käy paremmin kyseiseen huonekaluun, vaikka värinä vaaleampi on enemmän mieleeni.\nNorrfrids Eija 20. huhtikuuta 2011 klo 19.11\nTuskin maltan odottaa että mieheni kotiutuu suomenreissulta kirja kainalossa....hrmh, tuohan kuulosti siltä että kirja on tärkeemoi kuin mies, hi hi!\nRhia 20. huhtikuuta 2011 klo 23.46\nTaidan olla vähemmistönä mutta minä kannatan vaaleampaa harmaata.\nPidän hirmuisesti vanhoista (siis todella vanhoista) huonekaluista. Niissä se puu on jotenkin ehtinyt "tekeytyä" ja on pinnaltaan (vaikka siellä maalin allakin) aivan erilaista kuin uudet puuhuonekalut. Äitini harrastaa entisöintiä ja on monta jo menetetyksi luultua huonekalua pelastanut. Vanhaa kunnioittaen hän niitä entisöi, kulunut pinta saa näkyä. Kaikkia kalusteita ei edes pintakäsitellä yltympäriinsä vaan kalusteesta riippuen vanha pinta saa jäädä näkyviin ja tehdään vain paikkalakkausta. HÄnen luonaan käydessä aina niiden kalusteiden kauneutta ihailen. Teidän saarekepöydästä tulee samanlainen tuntu kuin äidin entisöimistä.\nMiia 21. huhtikuuta 2011 klo 7.59\nMä valitsisin tummemman sävyn itselleni. Meillä on yksi tommonen samanlainen vihreä tuoli kun teillä näytti olevan monta. Se on aivan ihanan värinen ja mallinen, olen harmitellut kun en silloin löytänyt kuin yhden. On tarkoitus kerätä kaikki ruokapöydän tuolit vanhoiksi versioiksi. Onnea kirjasta ♥ Ennenvanhaan siis vierailulle...\nS 21. huhtikuuta 2011 klo 10.23\nNo johan on urakka. Minäkin kannatan tummempaa väriä!\nParolan asema 21. huhtikuuta 2011 klo 10.54\nPieni lintu, kiitos oikein paljon :)\nmaalaistyttö, nämä lajikkeet ovat Ottosonsin pellavaöljymaaleja, niitä saa Lundagård.fi-kaupasta! Omat kokemukset tästä maalista on että se on superhimmeä, puhdas pellavaöljymaali tosiaan joten kuivuminen kestää kauan, ikääntyy todella nätisti ja alkaa vähitellen kulumaan samantien kohdista joissa nuohotaan paljon, joten... jos kaipaat vaikka kestävämpää niin sitten parempi minusta Uulan lattiapellavaöljymaali :)\nAutuas olo, kiitos valtavasti, ihana kuulla! Sama täällä, kun kuulin aineesta niin menin valittamaan paikalliseen maaliliikkeeseen että minkä ihmeen takia teillä ei ole sitä hyllyssä mutta oli sellaista käry-ympäristömyrkkyä. Tilasivat sitä sitten hyllyyn samantien :)\nPuumuli, ollos hyvä, mukavaa pääsiäistä sinullekin :)\nS, lisää ääniä siis tummanharmaalle :)\nEija, kiitos kannustuksista, onhan se sitten tärkeä se mieskin kun tulee sieltä hyvillä tuliaisilla varustettuna ;D Iloista pääsiäistä!\nRhia, kiitos, koitettiinkin pitää kunnon patina ja olihan sen alkuperäinen väri vallan kaunis mutta päätettiin sitten maalata runko kun jatkopalatkin olivat niin uuden tuorukaista puuta. Aion maalata sen niin että joka kolo ja kuluma näkyy :) Niitä tunnustelee mielellään ja miettii samalla mitä kaikkea siinä onkaan kokkailtu.\nMiia, kiitos! Hei, huuto.netissä on aika mukavasti näitä tuoleja, suosittelen sieltä kurkkaamaan :)\nS, onhan tässä tosiaan riittänyt puuhaa, kyllä se varmasti sitten unohtuu kun ekat aamulatet sen ääressä nauttii :) Tai unohtuu ja unohtuu, mutta ei tunnu niin kovatöiseltä ;)\nmaijja 21. huhtikuuta 2011 klo 11.43\nMinäkin se vähemmistönä olen vaalean kannalla! Ihanan heleä sävy.\nSamma 21. huhtikuuta 2011 klo 13.42\nTykkään tummemmasta harmaasta, sekoituskin toimisi varmasti. Mulla ja vaalealla harmaalla on hiukan vaikea suhde, sillä yhdistän sen niin helposti ysäricollegeen.\n(Olenko muuten hiukan katkera, kun en jäävinä pääse osallistumaan Ennenvanhan arvontaan :P Suosittelen kaikille muille osallistumista!)\nLiisa Tuimala 21. huhtikuuta 2011 klo 16.32\nMoi! Mä valitsisin ehkä harmaiden sekoituksen. On kyllä vaikea sanoa. :) Tossa on varmasti ollut paljon hommaa, mut lopputulos on varmaan todella kaunis! Hyvä vinkki tuosta myrkyttöästä aineesta, kiitos!\nTerkeuin Liisa, Herkulliset Ajatukset\nKamomilla 21. huhtikuuta 2011 klo 22.16\nTummempi harmaa on mun mielestä parempi :)\nAnonyymi 25. huhtikuuta 2011 klo 16.02\nKiitos mahtavasta paitatyyny ideasta!\nHeti piti kokeilla (näyte uusimmassa postauksessa) ja tykkään! Täytyy tehdä lisää.\nKiitos ideoivan pääsi ja sen,että jaat niitä meille,olet ilo.\nMelkein joutuu tuon kirjankin ostamaan.\npiitzi 25. huhtikuuta 2011 klo 21.58\nMyönnän kyllä että luin tekstin vähän nopsaan. Opiskelin itse vuonna 2008 ja ilmeisesti tuo tuote on ollut niin uusi ettei ope tiennyt siitä tai hänellä ei ollut siitä kokemusta. Hienoa että tuommoinen tuote on olemassa, kyllähän se varmasti helpottaa suuresti maalinpoistoa.\nMerja 4. toukokuuta 2011 klo 14.05\nKyllä taas kerran olet saanut kaunista aikaan, kertakaikkiaan. Käyn usein katsomassa ja ihailemassa käden jälkeäsi. Kauniisti ja selkeästi kerrot kaikesta. Onnittelen myös hienosta kirjastasi!\nIhailevin terveisin, Merja Uulalta


Ravintolatyöntekijä Kokkolan Bolidenille | Compass Group Finland\nRavintolatyöntekijä Kokkolan Bolidenille\nTervetuloa, astu sisään ja liity mukavaan joukkoomme, kun haemme tiimikaveria Kokkolan ravintoloihin. Pääasiallinen työskentelypaikkasi on kuitenkin ravintola Boliden osoitteessa Metallitehtaantie 54. Ravintola Boliden on suljettu henkilöstöravintola, jossa valmistamme päivittäin lounasta noin 300 hengelle sekä huolehdimme asiakkaidemme edustus- ja kokoustarjoiluista.\nRavintolatyöntekijänä työtehtäväsi ovat varsin monipuoliset. Valmistat ja esillelaitat yhdessä ammattitaitoisen kokkitiimin kanssa herkulliset ja monipuoliset lounasruuat ja salaatit. Työhösi kuuluu myös ns. ruokalähettinä toimiminen eli kuljetat päivittäin lounas- ja kahvilatuotteet tehdasalueen työntekijöille. Lisäksi osallistut astiahuoltoon sekä tarpeen mukaan ravintolan muihin tehtäviin.\nTyötehtävä on vakituinen ja kokoaikainen. Tarvittaessa voimme keskustella myös osa-aikatyön mahdollisuudesta, jos se sopii sinulle paremmin. Päivittäinen työaikasi on arkisin pääsääntöisesti klo 7-15, mutta edustustilaisuuksia voi olla satunnaisesti myös muina aikoina.\nTehtävä alkaa sopimuksen mukaan, haastatteluja teemme jo hakuajan puitteissa.\nPidämme tärkeänä aikaisempaa työkokemusta vaadittavista tehtävistä suurkeittiössä. Alan koulutus katsotaan sinulle eduksi. Olet herkullisen ruuan ammattilainen, omaat kauniin käden jäljen sekä tuotteiden houkuttelevan esille laiton. Etsimme tiimiimme joustavaa ja reipasta työkaveria, joka haluaa, että tiimimme onnistuu. Edellytämme sinulta suomen ja englannin kielitaitoa.\nEsittele itsesi ja osaamisesi meille lähettämällä hakemuksesi alla olevan linkin kautta viimeistään 30.11.2021. Lisätietoja tehtävästä antaa ravintolapäällikkö Virpi Kaasonen, puh. 040-6736315


Sakot ja muut maksut\nSuzuki 4 life lähetetty To Tammi 08, 2009 7:25 pm\nNiin, virittämisessä on ikävämpikin puoli joka joskus unohtuu mopoilijoilta, ainakin osittain.\nJos mopo kulkee yli 45km/h, niin poliisi voi ottaa kilvet pois ja antaa pienen sakon, jos ei muita liikennerikkomuksia tehty ja ajoneuvo asianmukaisessa kunnossa muuten, niin sakko on alle 100€. Yleensä poliisit ottavat kilvet 55km/h ylittyessä, mutta muista että se ei ole laki.\nJos mopo kulkee yli 65km/h, niin AKE luokittelee sen kevytmoottoripyöräksi. Tällöin sinulta lähtee kilvet, saat sakkoa yleensä yli 80-200€ poikkeuksia löytyy,kortti pois(jos ei ole A1 korttia) ja parin kuukauden päästä kevytmoottoripyöräverojen pitäisi kolahtaa postilaatikkoon. Vanhoilla mopoilla, esim s1:sellä verot ovat aina kiinteä summa, en muista sitä tarkalleen mutta sitten kun saan selville niin edittaan. Alle 250€ se on s1:selle kuitenkin.\nUudemilla mopoilla kevytmoottoripyörävero lasketaan hankintahinnasta joku prosentti. Yleensä verot ovat uusille mopoille noin 300-400€.\nJos omistat vaikkapa suzuki pv:n ja sulla on siinä 60cc puoliläppis eikä mitään muuta. Poliisi kysyy virejä. Sano että viilattu viiskymppinen tehopytty. Nimittäin jos kuutiotilavuus ylittää 49,9cc niin silloinkin ajoneuvo luokitellaan kevytmoottoripyöräksi.\nAina verot ei kuitenkaan tule, tiedän yhden tyypin kenellä on mopo 2 kertaa kulkenut yli 65 ja ei ole tullut veroja kummallakaan kertaa.\nNiin ja joo, korotetut vakuutusmaksut voit saada jos vakuutusyhtiösi niin haluaa. Nämä siis voivat tulla vain jos moposi kulkee yli 65km/h.\nViimeinen muokkaaja, Suzuki 4 life pvm To Tammi 08, 2009 7:49 pm, muokattu 1 kertaa\nVs: Sakot ja muut maksut\nsoturi lähetetty To Tammi 08, 2009 7:33 pm\nno se riippuu aika paljon poliisista jotkut ei anna sakkoja jos mopo menee vaikka 55 mut jotkut voi ottaa vaikka siitä nopeudesta kortin ja kilvet pois\nSuzuki 4 life lähetetty To Tammi 08, 2009 7:38 pm\nLain mukaan kortti ei lähde 55km/h vauhdista.\nJa poliisikohtaista tosiaankin se että millonka kilvet pois, mutta 45km/h ylitys yhdellä kilometrillä on pahin mahdollinen tapaus josta lähtee kilvet, kuitenkin täysin mahdollista.\nsolifer sm80 lähetetty To Tammi 08, 2009 7:40 pm\nEi ole koskaan sinivuokkoja tullut vastaa, kun olen ollut mopoilemassa\nsoturi lähetetty To Tammi 08, 2009 7:44 pm\nei mullakaan vielä kun vasta kuukausi sitten sain kortin\nPeto lähetetty To Tammi 08, 2009 7:44 pm\nIhte on pysäytetty kerran, sen jälkeen ei ole pysäytetty kertaakaan. Sakkojen kerä ^^. Meni PV yli satasta ja poliisihan ei tykännyt. Tonnin mällit nakkasivat mulle ja siinä sit oltiin .\nNykyään PV menee siihen ~77km/h joka on riittävästi. Derbi menee 56km/h ja on piristetty isommalla eturattaalla. Kannattaa pitää ne mopot vakiona niin ei tule mitään ongelmia. Itel ois kyl ikää saada A1 luokan ajoneuvo mutta... Suorituskielto vielä kesään asti .\nToivotaan että poliisi ei pysäytä minua kun ajan PVllä. Derbillä tene pisimmät matkan .\nHarrastukset : Jääkiekko, Tietokoneet, Mopot.\nsolifer sm80 lähetetty To Tammi 08, 2009 7:46 pm\nsoturi kirjoitti: ei mullakaan vielä kun vasta kuukausi sitten sain kortin\nAjelen varmaan semmoisissa paikoissa missä ei ole poliiseja.\nSuzuki 4 life lähetetty To Tammi 08, 2009 7:48 pm\nPeto kirjoitti: Tonnin mällit nakkasivat mulle ja siinä sit oltiin\nKannattaa pitää ne mopot vakiona niin ei tule mitään ongelmia.\nSaitko korotetut vakuutusmaksut? Muuten aika mahoton tuo 1000€ maksuja.\nJa jos asuu korvessa niin hyvinkin voi ajaa virimopolla.\nPeto lähetetty To Tammi 08, 2009 7:51 pm\nKaikki verot sun muut tuli prkl. Tosin liioittelin vähän. Ei ne ollukko 800€. Piti pyöristää tonniin niin oli paljon parempi sanoa.\nKorvessa itsekkin asun, ei täällä poliisia vain näy koskaan. Joskus vain sattuu kohalle ...\nsolifer sm80 lähetetty To Tammi 08, 2009 7:51 pm\nTaisi olla varmaan äkäisiä poliiseja\ndalen lähetetty Pe Tammi 09, 2009 3:42 pm\nEn oo kyl ite saanu sakkoja poliiseilta mutta kerran meinas rapsahtaa, menin 40-alueella painelin 60km/h ku yritin pysyä kevarin perässä(en tiedä kyllä mistä syystä ) ja poliisit tuli vastaan niin oli pakko hidastaa ties mitä ois tullu(tai no ei sieltä varmaan paljonkaan ois tullu)...\nJontt1 lähetetty Pe Tammi 09, 2009 4:03 pm\nHarmittaa kun en itse pääse osallistumaan keskusteluun nimittäi ei vielä korttia!\nsoturi lähetetty Pe Tammi 09, 2009 4:05 pm\nJontt1 kirjoitti: Harmittaa kun en itse pääse osallistumaan keskusteluun nimittäi ei vielä korttia!\nmillon sitte saat kortin\nJontt1 lähetetty Pe Tammi 09, 2009 4:06 pm\nKahden vuoden päästä joulukuussa.\nSuzuki 4 life lähetetty Pe Tammi 09, 2009 4:07 pm\nEi sitä kortilla ajeta. Tosin itekkin tullut vain joku 200-300km ajettua yleisillä teillä ilman korttia, kun ei tuo äiti oikeen tykkää kortitta ajosta.\nsoturi lähetetty Pe Tammi 09, 2009 4:10 pm\nkyllä minäkin ajoin joka päivä mopolla sillo ku ei ollu viel kortti mutta ajelin hiekkateillä nii ei siel paljoo ollu poliiseja\nJontt1 lähetetty Pe Tammi 09, 2009 6:36 pm\nKyl miekii joskus jossai hiekkatiellä/mettäautotiellä jossa on tosivähäne liikenne, ja sit ku oon nii lyhyt ni autostakii näkee heti et oon alaikäne\nPeto lähetetty Pe Tammi 09, 2009 8:43 pm\nIte oon ajanu reilut 3½ vuotta kortitta/kortilla. Eikä ole kuin kerran pysäytetty ja sekin kortin kanssa! Aloitin noin 12v ajamaan mopolla tiellä ja sitten kun olin saanut kortin niin jonkin ajan kuluttua sitten poliisit tulivat ja sain sakot/verot.\nEi se haittaa vaikka ei sitä korttia ole... Ei sitä kortilla ajeta, vilkulla käännytä ja töötillä varoteta.\nsoturi lähetetty La Tammi 10, 2009 9:33 am\nmulla ei ainakaan ikinä oo tullu poliiseja vastaa sillo ku ajoin kortitta mutta eilen kun oltiin kavereitten kaa ajelemassa kylällä niin oltiin oltu jäällä ajamassa ja kun tultiin pois oli kuulema hauskan näköstä kun ekä ajaa mustamaija ja sitten jonkun 10 sekunnin päästä me tullaan mopoilla ja ajetaan siinä melkein sen perässä\nMonkey-mania lähetetty La Tammi 10, 2009 5:44 pm\nJooo itekki olin sotilas alueella pevukan kans pökkiis ku tuli sotilaspoliisit helvetin isol jeepil vastaa pientä tietä. Olivat onneksi jotain amatöörejä ku oon vasta 13. Varotuksen vaan antoivat, eivät etes kokeillut vaikka ei siinä juuri virejä olekkaan, ku pytty nii väljä mut jääny pienemmälle käytölle ni en ole vielä uutta ostanut.\nHarrastukset : Vpk, fisustus , mopot /,,/\ndalen lähetetty La Tammi 10, 2009 8:28 pm\nKyllä mopo ilman korttiakin käyntiin lähtee\nsolifer sm80 lähetetty La Tammi 10, 2009 10:04 pm\nJa kulkee se tielläkin ilman korttia.\ndalen lähetetty Su Tammi 11, 2009 12:00 pm\nsolifer sm80 kirjoitti:\nJa eikä ne poliisit sitä korttia kato(ei ainakaan täällä päin) jos aivan kiltisti ajat...\nsolifer sm80 lähetetty Su Tammi 11, 2009 2:28 pm\nLuumäellä ei ole enään vakituista poliisia.\ndalen lähetetty Ma Tammi 12, 2009 11:15 am\nSuzuki 4 life kirjoitti: Niin, virittämisessä on ikävämpikin puoli joka joskus unohtuu mopoilijoilta, ainakin osittain.\nAinakin olen kuullut, että poliisit katsoo sen 60km/h:n vielä sormien läpi, mutta siitten kun mopo alkaa jo ylittämään sen 60 nopeuden niin sitten rapsahtaa...?


Kolumni: Lukemisen loppu | Koillissanomat - Kuusamo, Posio, Taivalkoski\nKolumni: Lukemisen loppu\nVietin kouluikäisenä kesälomia isoenoni Toivon luona Paavolassa. Hänellä oli kaksi kirjahyllyä, joista toisessa oli kovakantisia romaaneja Väinö Linnasta Kalle Päätaloon, toisessa, eteiseen sijoitetussa pienemmässä hyllyssä kioskijännäreitä. Pikkupoikana minua kiehtoivat tietysti enemmän jälkimmäiset. Lueskelin Pekka Lipposen seikkailuja sängyssä joka ilta ennen nukkumaan rupeamista.\nNimimerkki Outsiderin kynäilemät Pekka Lipposen seikkailut olivat jännittäviä ja humoristisia, tarinat oli sijoitettu eri puolille maailmaa, eivätkä ne olleet kovin raakoja ja väkivaltaisia. Keräilin Pekka Lipposia vuosien ajan, kunnes eräänä päivänä huomasin kyllästyneeni niiden huonoon kieleen ja rasismiin ja myin kokoelmani tamperelaiseen antikvariaattiin.\nMummillani puolestaan oli kodissaan iso määrä kotimaisia klassikkoja. Hänen luonaan kahlasin jo varhain läpi Seitsemän veljestä, Putkinotkon ja Ryysyrannan Joosepin. Kun mummi kuuli, että pidän runoista, hän osti minulle syntymäpäivälahjaksi Kaarlo Sarkian Kootut runot.\nHankin kirjallisen sivistyksen vahingossa. Jos sukulaiseni olisivat harrastaneet lukemisen sijasta musiikkia, osaisin nyt ehkä soittaa kitaraa tai pianoa. Esikuvat ja muilta saadut vaikutteet määräävät nuoren ihmisen elämää enemmän kuin hänen omat halunsa ja pyrkimyksensä.\nSiihen aikaan kaikki lukivat, ainakin sanomalehtiä. Jokaisessa kodissa oli kirjahylly ja siinä vähintään kirjakerhojen halpapainoksia ja tietokirjasarja. Kioskilukemistojen yhteenlaskettu levikki oli miljoonia. Divarit, joita oli joka kirkonkylässäkin omansa, myivät samat romantiikkalehdet ja jännärit vielä käytettyinä moneen kertaan uudestaan.\nTällä vuosituhannella lukeminen on kokenut rajun mullistuksen. Juuri millään muulla elämänalueella pudotus ei ole ollut yhtä jyrkkä ja peruuttamaton. Tv-kanavien lisääntyminen, internet, älypuhelimet ja some ovat kukin vuorollaan syventäneet syöksykierrettä.\nLoppujen lopuksi hyvin pieni, ehkä muutaman sadan tuhannen aktiivin joukko on aina pitänyt yllä koko suomalaista kirjallisuusjärjestelmää. Niin on yhä edelleen. Kioskikirjallisuus eli kansan oma kulttuurinlaji sen sijaan on Aku Ankkaa lukuun ottamatta kadonnut ajat sitten.\nArvioitaessa lukuharrastuksen laskua on otettava huomioon koko väestö eikä vain pientä eliittiä. Kioskiviihteen hävittyä lukeminen Suomessa on romahtanut murto-osaan siitä, mitä se parhaimmillaan on ollut. Sähköinen lukeminen ei korvaa menetystä kuin pieneltä osin.\nKaikkien tutkimusten mukaan lukeminen kehittää ajattelua ja opettaa ymmärtämään asioiden yhteyksiä. Jopa kaikkein kevyimmän kirjallisuuden lukemisesta on hyötyä. Entisajan kioskikirjat olivat luonteva tie kirjallisuuden pariin ja parhaissa tapauksissa myös alku kunnianhimoisemmalle lukemiselle.\nSuomenruotsalainen kirjailija Ulrika Nielsen kysyy vuonna 2015 ilmestyneessä teoksessaan Perikato: ”Miten kirjoitetaan lukutaidottomalle tulevaisuudelle?”\nTulevaisuuden ihmiset eivät tietenkään ole lukutaidottomia sananmukaisesti, mutta lukemaansa ymmärtämättömiä kyllä. Jos kyky antaa asioille merkityksiä ja käsittää niiden yhteydet toisiinsa katoaa, millään ei sen jälkeen ole mitään merkitystä. Se johtaa arvottomaan maailmaan, jota arvottomat ihmiset hallitsevat. Tapahtumien logiikka on sama kuin ikävissä asioissa yleensäkin: ne tapahtuvat, koska niiden annetaan tapahtua.


Kaakko135° kesäajan matkailuneuvonta - ePressi\nKaakko135° matkailulla toimii kesäsesonkina kolme matkailuneuvontapistettä:\nKauppakeskus Pasaati, Keskuskatu 10 Kotka\navoinna ma - pe klo 10-18 ja la 10-15 / 20.8. saakka\nLinnoituksen lipputornin kesäinfo\navoinna ma - pe klo 9-17, la - su 10-15 / 28.8. saakka\nSpaHotel Hamina Sibeliuskatu 32, Hamina\navoinna ma - la 8-20 / ympäri vuoden\nNeuvontapisteistä voit hakea Kotkan - Haminan seudun matkailuesitteitä ja -karttoja sekä infoa tapahtumista ja matkailukohteista. Näiden lisäksi matkailun infoteltan voit bongata seudun tapahtumissa - tule rohkeasti juttelemaan matkailuneuvojiemme kanssa teltalle!\nKaakon kesän viikko-ohjelma on ilmestynyt ja niitä on jaossa matkailun infopisteissä, seudun markettien ja ABC-asemien esitehyllyissä sekä matkailukohteissa. Ohjelma on myös verkossa www.kaakko135.fi/kesa\nMukavaa matkailukesää toivottaa\np. 040 135 6588\nAsiakaspalvelukoordinaattori Teija Kovanen, p. 040 1902 586\nMatkailupäällikkö Sanna Nikki, p. 040 1902 585


Kirjoittanut Suvi Tikkanen - 13.9.2017\nVerkkomaksuyhtiö Paytrail on toteuttanut niin ikään Nets-perheeseen kuuluvan Dibsin kanssa laajan tutkimuksen pohjoismaisten kuluttajien suhtautumisesta verkkokauppaan. Jo yli 10 vuoden ajan tehty vuosittainen tutkimus on toiminut merkittävänä tietolähteenä verkkokaupan tilanteesta Ruotsissa, Tanskassa ja Norjassa. Nyt ensimmäistä kertaa myös Suomi on mukana tutkimuksessa.\nPohjoismainen verkkokauppa kasvaa vauhdilla. Kuitenkin eri Pohjoismaiden välillä on selkeitä eroja esimerkiksi siinä, kuinka usein verkkokaupoista ostetaan, miten ostoksia maksetaan tai suositaanko kotimaisia vai ulkomaalaisia verkkokauppoja.\nSuomalaiset ostavat harvemmin verkosta kuin naapurimme\nSuomalaiset ostavat kolmen kuukauden aikajaksolla keskimäärin 5.51 kertaa verkkokaupoista, ruotsalaiset 6.97 kertaa, tanskalaiset 6.39 kertaa sekä norjalaiset 6.31 kertaa tutkimuksen mukaan. Ruotsi on Pohjoismaiden johtavin maa verkkokauppamarkkinan koon ollessa arviolta 11.4 miljardia. Tanskan markkina on kooltaan lähes yhtä suuri, 11.3 miljardia, Norja 10.9. miljardia ja Suomi 8.5 miljardia euroa.\nEniten ulkomaalaisista verkkokaupoista ostavat suomalaiset ja norjalaiset, joista yli puolet (54%) ostivat ulkomaalaisista verkkokaupoista viimeisen kolmen kuukauden aikana. Ruotsalaisista selkeästä vähemmän, 40 %, ja tanskalaisista 45 % asioivat muun kuin kotimaansa verkkokaupoissa.\nEniten eroja Pohjoismaiden välillä on maksutottumuksissa\nKaikista selkeimmät erot kuitenkin voinee havaita siinä, miten kuluttajat maksavat ostoksensa verkossa. Suomalaiset poikkeavat erittäin paljon muista pohjoismaalaisista, sillä 76 % meistä maksoi verkko-ostoksensa verkkopankin kautta. Seuraavaksi eniten maksettiin korteilla (56%) ja kolmanneksi useimmiten valittiin lasku (33%).\nRuotsissa kortit dominoivat verkkokaupoilla 83 prosentin osuudella. Seuraavaksi suosituimpia ovat lasku (49%) ja verkkopankki (48%). Norjalaisten maksutottumuksissa kortit pitävät selkeää ensimmäistä sijaa (85%), PayPalin ollessa toiseksi yleisin (43%) ja lasku (29%) kolmenneksi valituin tapa hoitaa ostokset verkkokaupan kassalla. Tanskan markkinoita hallitsee kaksi selkeää vaihtoehtoa, korttimaksut (94%) ja maassa vahvaan suosioon nopeasti kiivennyt MobilePay on jo 37 prosentin osuudella toiseksi käytetyin maksutapa.\nMobiililaitteiden käyttö ja mobiiliapplikaatiot trendaavat voimakkaasti\nKaikissa Pohjoismaissa vahva yhteinen piirre tutkimukseen vastanneiden mukaan oli mobiililaitteiden käytön nopea yleistyminen verkko-ostoksilla sekä mahdollisimman miellyttävän ostokokemuksen suosiminen. Suomalaisista viimeisen kolmen kuukauden aikana 40% oli ostanut verkkokaupoista mobiililaitteella, kun taas muissa Pohjoismaissa mobiilia oli suosinut jo yli puolet vastaajista.\nVerkkoasioinnin siirtyminen mobiililaitteisiin johtaa myös tarpeeseen toteuttaa käyttäjäystävällisiä mobiiliapplikaatioita verkkokaupoista. Myös mobiilimaksutavoista kysyttäessä tietoisuus eri mobiilimaksuvaihtoehdoista on kasvanut merkittävästi vaikka niiden käyttö on vielä toistaiseksi verrattain vähäistä.\nMarkus Laurio, CEO, Paytrail, puhelin +358 40 840 3754, markus.laurio@paytrail.com\nSuvi Tikkanen, markkinointijohtaja, Paytrail, puhelin +358 40 562 8283, suvi.tikkanen@paytrail.com\nPaytrail on vuonna 2007 perustettu suomalainen maksupalveluntarjoaja. Yhtiö työllistää yli 50 asiantuntijaa ja sen pääpaikka on Jyväskylässä. Paytrail hoitaa yli 10 000 verkkokaupan/-palvelun maksuliikenteen. Paytrailin verkkomaksupalvelun avulla on ostettu tuotteita ja palveluita jo yli kymmenen miljardin euron arvosta. Paytrail kuuluu Nets-ryhmään.


Onko mun liksa kohillaan? - Edunvalvonta ja työsuojelu - Hoitajat.Net\nOnko mun liksa kohillaan?\nSeptember 16, 2016 in Edunvalvonta ja työsuojelu\nEnsimmäistä työsopimusta tein ja katoin kotona että palkkaluokkaa ei ole laitettu mutta tuntipalkka on 11.51 e- valmistuin lähihoitajaksi viime viikolla. Onko palkka oikea? Pitäskö soittaa Superiin vai tietääkö joku kokeneempi täällä? Kiitos:)\nKatso oman alasi työehtosopimuksesta. Sosiaalialan tessissä minimi (G17) on varmaan tuota luokkaa.\nJoo TES:istä selviää, mutta mielestäni tosi heikko tuntipalkka ja henk.kohtaisesti en lähtisi tekemään ainakaan lähihoitajan nimikkeellä ja vastuilla töitä tuolla palkalla.\nItselläni vastavalmistuneena G21. Tuon about 11 - 12 euroa tunnissa olen saanut jo opiskelujen aikana erilaisista ns. vapaaehtoishommista (tukihenkilö jne.).\nJos olet yksityisen sosiaalipalvelualan tessin piirissä ja asut pääkaupunkiseudun ulkopuolella, muodostuu tuosta tuntipalkasta palkkaluokka G17. Se on alin palkkaluokka mitä lähihoitajalle maksetaan. Itse en ole saanut koskaan G21 palkkaa, ylimmillään G20. Ei kai se niin kovin yleistä ole että yksityisellä sosiaalipuolella maksetaan isoja palkkoja, ainakaan vanhustyössä. Korjatkaa toki jos olen ihan hakoteillä.\nSen, koetko tuon palkan riittäväksi, voit päättää vain sinä. Jokaisella kun on omat arvonsa, joita painottaa valinnoissaan.\nUnohtui tosiaan tuo, että olen pk-seudulta joka tietysti vaikuttaa palkkaluokkiin.\n2 tuntia sitten, Mimmis kirjoitti:\nEi kai se niin kovin yleistä ole että yksityisellä sosiaalipuolella maksetaan isoja palkkoja, ainakaan vanhustyössä. Korjatkaa toki jos olen ihan hakoteillä.\nOlen antanut itseni ymmärtää, että vanhusten ja vammaisten hoivakodeissa ei ole yleistä. Lastensuojelulaitoksessa sain pari sataa yli tes:n pyytämättä, siellä oli käsittääkseni kaikilla. Lupasivat vielä lisääkin työsuhteen kestäessä, mutta sitä en ehtinyt koskaan nähdä. Ja varmaan sitten pk-seudulla saa enemmän, kun työnantajat joutuvat (?) kilpailemaan hoitajista.\nPalkka 11,51€/h on yleistä mihin olen törmännyt pk seudulla ja lähiseudulla. Kokeneelle lähihoitajille on myös tarjottu 10€/h.yksityinen. Tällä firmalla on myös pisteitä ympäri Suomea. On sama hoidatko neliraaja- asukasta, imut ym. tai seurusteletko "mummon" kanssa koko työvuoron ja jätät työt iltavuoroon. Epäpätevällä on 5-10% palkasta pois. Alin palkkaluokka mitä minulle on tarjottu pk seudulla G17 & talonlisä n.40-50€ päälle ja kokemuslisät. Palkkaluokka perus G 19-21 välillä, vanhus & vammaisuus. Monessa on G20. Fiksut firmat laittavat jo työpaikkailmoitukseen palkka luokan tai h/palkka esille. Myös kannattaa tarkistaa; Onko tulossa lähiaikoina yrityskauppa, omistajan vaihdos ym. tiedot. Jotkut pomot kertovat jo työhaastattelussa tilanteen, missä mennään. Suosittelen tarkistamaan aina yrityksen taloustilanteen, ettei tule ikäviä yllätyksiä. Itse tarkistan netistä tai kysyn suoraan johtajalta työhaastelusta. Eli aina taustatiedot ja perusasiat tarkistan aina ja johtaja varmistaa oikean laidan. Minulle on pääasia, että palkalla tulee toimeen ja enemmän painostaa työilmapiiri on hyvä ja muut on plussaa.\nTiedoksi pääkaupunki seudulla on PALJON HYVIÄ, KOULUTETTUJA SUOMALAISIA HOITAJIA TYÖTTÖMÄNÄ ja myös lähikunnissa on sama tilanne. Lisää tulee koko ajan. Eräs hoitaja/yksinäinen nainen tekee 7 eri vanhustyöhön keikkaa ja hänellä on vakinen yötyöpaikka. Tiedän tapauksia mennään yövuorossa toiseen työpaikkaa aamuvuoroon tai illasta -yövuoroon. Ollaan sitten kiukuisia, kun joutuu myös tekemään töitä palkansa eteen. Mikä myös on kiellettyä eli on vaarallista asukkaille ja toisille hoitajille. Maalaisjärki jo sanoo tämän. Hakijoita yhteen paikkaa voi olla 35-100 ja 1 palkataan. Se on juuri kuka osaa soittaa suuta haastattelussa ja hiljaisia katsotaan karseasti. Pätevyys on sivuseikka. Nyt on muoti-ilmiö olla palvelukodissa työssä. Kaikki eivät edes sovellu palvelukotityöskentelyyn tai vanhustyöhön. Se kiristää ilmapiiriä pahasti. Pomot vaihtuvat kuin seinät sateella, ei mitään pysyvää. Usein on työvuorossa 1 Suomalainen hoitaja juuri koulua käynyt ja ei hallitse aina edes talon perusasioita ja loput 2 kielitaidottomia ja epäpäteviä työssä. Asukkaita 15-19 ym. työt päälle. Valikoidaan työvuorot eli tuon kanssa en työskentele vaan toisen kanssa, sopiiko ,... Työpelisäännöt ovat vain koristeena kansliassa ja jokainen tekee mitä tekee. Jos, kysyt jotakin asukasta et saa vastausta ja nostossa et taatusti apua heru. Eli teet mitä teet aina on VÄÄRIN, jonkin mielestä. Tämä on normaalia pk-seudulla eli kirjotukset lehdissä pitää paikansa. Kilpailu on siinä kuka savustetaan pois työstä , että kaveri saa pestin. Toisilla on tapana tulla töihin jo huutamalla. Kaikesta päättelen lisää tulee kortistoon koko ajan, säästetään ja vanhukset/ vammaiset. Täällä kilpaillaan kenet savustetaan ulos työpaikasta (vanhemmat) ja pedataan tuleva paikka kaverille. Paras oli vakituinen hoitaja totesi; työpelisäännöt on tehty rikottavaksi ja varsinkin kun tämä hoitaja oli itse t Toinen mihin törmäsin kesällä oli: kaveri on siellä ja minun pitää päästä samaan paikkaa. Toinen on avioparit sama osasto ja hoidetaan samalla kotiasiat kuntoon. Hällä väliä asukkaista vaan kaverisuhteet toimivat hyvin. Raakaa valtapeliä hoitajien kesken.\nMiksi tehdään helposta asiasta vaikea. Työsopimus kun kirjoitetaan, ei tarvitse edes heti allekirjoittaa. Johtaja istuu vastapäätä ja häneltä voi kysyä asiaa heti. Tai onko taas hoitajan , 25v.ÄITI OLLUT ASIALLA ja todennut palkka väärin x2 tapausta nähnyt. Meillä oli kesätyöntekijät , joka toimivat näin ja palkka oli ihan oikein. Oli otettu 10%, niin kuin kuului. Ei, ollut pätevä, vaan omasta mielestään. Pätevä oli jättämään pätevän hoitajan yksi 19 asukkaan kanssa ja lähti omin luvin pois osastolta, kertomasta asiasta tai puhuin omaan kännykkään asukas oli vieressä. Minä hoidin 15 asukasta yksin, kodinhoitotyöt päälle, lääkkeet ym. ja tämä kyseinen hoito iltavuoron aikana 1 asukasta yksin ja yhdessä loput asukkaat.. Tämä yhden kanssa vielä oli vihainen, kun ei heti totellut häntä. Olisi pitänyt kysyä tietääkö ÄITISI, miten työskentelet ja millainen työkaverini olet? Yli 10v. työssä pk-seudulla ja nyt kaikista karmein kesä työskennellä vanhustyössä. Auta armias, jos pätevä tekee saman tempun jo asiaa johtajan puheille, heti. Näitä suositaan ja osaavat kääntään asian ympäri eli viaton on se syyllinen aina. Turha odottaan selitystä saati anteeksi-sanaa. Pomo on aina näiden epäpätevien puolella, nuoret. Ovat, heti kertomassa asiasta ja miksi sitten eivät uskalla kysyä PALKASTA. Raukkamaista touhua, anteeksi vain. En, ole nähnyt yksikään esimies olisi vanhemman hoitajan puolella missään asiassa ja ilmapiiri on sen jälkeen todella huono. Kiitos, näiden "epäpätevien" Suomalaisten hoitajien että olette vieneet meiltä Suomalaisilta päteviltä hoitajilta pois työilon kokonaan ja harkitaan vakavasti alan vaihtoa. Ilmoitin eilen illalla esimiehelle asiasta, valmistun aikaisemmin ja koulutus jatkuu marraskuussa odotan vielä tarkennusta asiaan. RUOTSIKSI, kirjoittelin. Kiitos, näiden kesätyöntekijöiden pk-seudulta että lopetan työt Vanhuspuolelta teidän takianne. Ette osaa edes hävetä käytöstänne. Palkka on sivuseikka vaan kunnon työilmapiiri ja oikeudenmukainen esimies. ADJÖ!\n23 tuntia sitten, Julma kirjoitti:\nLastensuojelussa järjestään (aika useissa paikoissa) saa vähintään g19 + henkkohtlisät päälle. Itse olen saanut g22 palkkaluokan palkkaa lastensuojelussa useissa paikoissa. Ala on semmoinen jossa kannattaa pitää hyvistä työntekijöistä kiinni ja osaaville ja kokeneille löytyy töitä heti.\n17.9.2016 klo 14.00, herkkähipiäinen kirjoitti:\nNyt vedä vähän henkeä. Sun tekstistä ei saa mitään selvää kun kappalejaot puuttuu. Ei tarvitse ihan kaikkea samaan soppaan tunkea. Asiaa puhut toki.


Jos olet lukiolainen, peruskoulun päättävä nuori tai ammatillisen oppilaitoksen opiskelija, kesälukio on sinua varten!\nsuorittaa lukiokursseja 21 eri aineessa\nkerrata lukiossa opittua ja harjoitella ylioppilaskirjoituksia varten\ninnostua uusien asioiden oppimisesta ja saada virikkeitä jatko-opintoja ja ammatinvalintaa varten\nKesälukiosta voit saada kipinän myös jatko-opintoihin ja unelma-ammattiin!\nKesälukiot soveltuvat myös ulkosuomalaisille nuorille sekä paluumuuttajille, jotka haluavat kehittää suomen kielen taitoaan sekä suomalaisen kulttuurin tuntemustaan. Kesällä 2018 Kesälukioseura järjestää Turengissa Suomen kielen ja kulttuurin kesälukion 30.7.–5.8. Lisätietoja ja hakuohjeet osoitteessa www.kesalukio.fi tammikuussa 2018.\nTiedotamme mahdollisista apurahoista kevään 2018 aikana.\nLue lisää osoitteesta www.kesalukio.fis


ikkuna | Messumainos\nPosted on lokakuu 20, 2015 by messumainos in Ikkunateippaus, Mainosteippaus, Teippaus\nNäsilinnankatu 31:ssä suoritettiin iso julkisivuremontti, minkä yhteydessä kaikki ikkunat uusittiin ja alakerran yritysten teippaukset piti tietenkin uusia siinä samalla. Valmistimme ja asensimme kaikkien neljän liikkeen teippaukset asiakkaiden pyyntöjen mukaisesti.\nikkuna, ikkunateippaus, mainosteippaus, suunnittelu, suurkuva, suurkuvatuloste, teippaus, tuloste\nNinnin Salonki muutti uusiin tiloihin ja sai samalla uuden ilmeen.\nPosted on elokuu 23, 2013 by messumainos in Ikkunateippaus, Mainosteippaus, Teippaus\nNinnin Salonki muuttaa uusiin tiloihin ja sai samalla uuden ilmeen, jonka me osaltamme suunnittelimme ja toteutimme. Ilme paranee tietenkin entisestään, kun näyteikkunan taakse alkaa ilmestyä asiaan kuuluvia somisteita. Ninnin Salonki avaa uusissa tiloissaan Kuninkaankatu 36:ssa 7.9. 2013.\nikkuna, ikkunatarrat, ikkunateippaus, logoteippaus, mainosteippaus, suunnittelu, teippaus\nLorella sai teippaukset ikkunoihinsa Lahdessa\nPosted on maaliskuu 14, 2013 by messumainos in Ikkunateippaus, Mainosteippaus, Teippaus\nLorella sai teippaukset ikkunoihinsa Lahdessa. Tuuli ja pakkanen yrittivät hankaloittaa teippausta mutta emme antaneet sen häiritä 🙂 Kuvissakin näkyvässä työjuhdassamme on kuitenkin Webasto ja se tarjosi paikan käsien lämmittämiseen.\nikkuna, ikkunatarrat, ikkunateippaus, logoteippaus, mainosteippaus, teippaus\nVoit tarjouspyynnön lisäksi antaa myös palautetta tai kysyä tuotteista tämän lomakkeen kautta.